BILA KAK KM BUAT IBU SEBAK, HADIAHKAN GELANG EMAS HAMPIR RM100,000

"Birthday mama @normahdamanhuri. Sayang doakan mak sihat, takde sakit-sakit. Apa saja mak idamkan InshaAllah sayang. Tunaikan mak. Apa yang sayang ada sekarang pun berkat doa mak," tulis Kak KM atau Liana Rosli apabila dia membuat kejutan sehingga ibunya berasa sebak apabila menghadiahkan gelang emas besar sempena ulang tahun kelahirannya.

Kak KM turut menenangkan ibunya, pelakon veteran Normah Damanhuri, bahawa hadiah gelang emas itu tidak seberapa dan harganya tidak sampai RM100,000.

Menerusi video tersebut, Kak KM berkata gelang tersebut ditempah khas istimewa buat ibunya dan kesenangan dimilikinya kini adalah berkat doa daripada ibu juga.

Klik untuk gambar besar

"Ni mama nak sangat, jadi Kak KM tempah khas untuk mama. Yes bukan senang nak bagi mak menangis, selalu aku yang menangis. Ni berapa je mak, tak sampai RM100,000 pun. Apa la sangat, sayang kaya raya pun sebab berkat doa mak, ni adalah hadiah untuk mak," katanya.

Perkongsian video tersebut mendapat pelbagai reaksi daripada netizen yang memuji Kak KM sentiasa mengutamakan dan membahagiakan keluarga meskipun dilihat menjalani kehidupan seperti gaya barat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 GAMBAR - ZHAFRAN NIKAHI FOUZIAH GOUS SEKALI LAFAZ

Fouziah Gous akhirnya selamat menjadi isteri kepada Md Zhafran Md Yusof dengan hanya sekali lafaz dalam majlis pernikahan yang berlangsung hari ini di di Dewan Masjid Tengku Ampuan Jemaah, Bukit Jelutong, Shah Alam, Selangor. Pernikahan yang berwalikan abang kepada Fouziah itu dihadiri kira-kira 200 jemputan termasuk media.

Zhafran dan Fouziah yang memakai baju serba putih dan sedikit keemasan dinikahkan kira-kira jam 9.45 malam. Pernikahan tersebut telah disiarkan secara langsung melalui internet oleh CST Production dan Project2pi iaitu jurugambar dan juruvideo rasmi mereka.

Klik untuk imej besar...

Mas kahwin ialah sebanyak RM1,112, manakala wang hantaran pula RM50,000. Pihak lelaki turut membawa tujuh dulang hantaran dan dibalas sembilan dulang oleh pihak perempuan. Antara hantaran pihak lelaki ialah sireh junjung, set barang kemas dan mas kahwin, set wangian, senaskah Al-Quran, cek hantaran, tas tangan dan kaca mata, manisan dan coklat.

Sementara hantaran pihak perempuan pula berupa sireh junjung, sebentuk cincin, seutas jam tangan, kaflin dan kaca mata, tali pinggang, sebatang pen dan clutch, set wangian dan penjagaan kulit, manisan strawberi dan manisan kurma.

Terdahulu, pada malam berinai, Fouziah telah memilih tema Pakistan mungkin disebabkan keluarganya mempunyai darah keturunan tersebut. Untuk info, majlis resepsi pasangan ini akan berlangsung pada 29 September di Hotel Marriot Putrajaya.

GAMBAR-GAMBAR MALAM BERINAI...

Photo kredit: CST PRODUCTION & Project2pi


GAMBAR SANA SINI - DHARMA HARUN AL RASHID

Dharma Harun Al Rashid, satu nama yang cukup popular sekitar tahun 80-an dan menjadi idola ramai artis baru. Meskipun makin kurang mendapat publisiti di media, namun beliau sebenarnya masih aktif dalam bidang seni.

Jom kita lihat gambar terbarunya bersama Aziz M. Osman dan anak-anaknya yang dirakamkan di Restoran S.A Sri Rampai, Kuala Lumpur.

Klik untuk imej besar...


6 GAMBAR - PRA PERKAHWINAN HAFIZ SUIP & NUREFFY DI KOREA

Gambar-gambar pra perkahwinan penyanyi Hafiz Suip, 26, dengan Nureffy Jasreel Abdullah yang dilakukan oleh jurugambar rasmi mereka s7even.studio dan tuty_pix.

Apa yang menarik, penggambaran tersebut dilakukan di Korea Selatan.

Selain sibuk dengan kerjaya masing-masing, mereka kini juga sedang sibuk menguruskan majlis pernikahan yang bakal diadakan pada 14 Mei depan.

Foto: Hafiz Suip IG & s7even.studio IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA NOOR NABILA DILAMAR ENGKU EMRAN ATAS HOT AIR BALLOON

Pernikahan Noor Nabila dan Engku Emran menjadi perhatian ramai, meskipun pasangan ini bukan selebriti. Mereka pernah berkahwin dengan selebriti sebelum ini.

Apa yang pasti, pasangan ini sememangnya pandai berahsia. Terbaru, syarikat My Balloon Adventure menerusi laman Instagram mendedahkan foto romantis Engku Emran melamar Noor Nabila di atas belon panas yang telah disimpan sekian lama.

Menerusi perkongsian tersebut, Engku Emran telah merancang kejutan tersebut bersama adik Nabila iaitu Athisha Khan selama beberapa minggu.

"#TGIF cause our hearts can't take it anymore!! We kept it for so long! We can finally share it with the world!!! Heartfelt congratulations to @narmeukgne & @noornabila for tying the knot earlier this morning. We couldn't be happier for these two lovebirds.

Klik untuk gambar besar

"We have been planning the surprise proposal with @narmeukgne and @athishakhan for weeks and glad to inform that she was happily surprised. We even had a special appearance by @iamferhad serenading the happy couple with a few songs during breakfast," tulisnya.

Selain kejutan menaiki belon panas, lebih istimewa, penyanyi Ferhad turut membuat penampilan khas menyanyikan beberapa lagu pada majlis lamaran tersebut.

Perkongsian itu mendapat pelbagai reaksi daripada netizen yang teruja dengan kejutan tersebut serta mendoakan rumah tangga pasangan itu bahagia hingga ke syurga.

www.myartis.com / Sumber & foto: Rotikaya & Instagram @myballoonadventure

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHAHROL SHIRO BAKAL TIMANG ANAK KEDUA

Menerusi laman instagram isteri Shahrol Shiro, Anna Danisha telah mengumumkan berita gembira dimana dirinya itu sedang hamil anak pertamanya dan kedua bagi suaminya.

"Alhamdulillah syukur atas rezeki yang Allah berikan. Terima kasih pada suami kerana menjadi seorang suami yang bertanggungjawab. Bertambahlah kekuatan seorang wanita dengan adanya rezeki cahaya mata dan amanah dr ALLAH S.W.T”

"Semoga segalanya dipermudahkan. Doakan yang baik-baik. Ameen," kata Anna yang berkahwin dengan Shahrol pada 18 Mac lalu.

Berita gembira tersebut turut dihujani dengan ucapan tahniah dan doa agar dipermudahkan segala urusan oleh pengikut Anna di laman sosial tersebut.

Sebelum ini, Shahrol telah dikurniakan anak lelaki, Muhd Adam Danish hasil perkahwinannya terdahulu.

Sumber: Anna Danisha IG

Foto: Shahrol Shiro IG & Anna Danisha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DEKATKAN DIRI DENGAN AGAMA - AMYRA ROSLI SETIA SOKONG AMAR BAHARIN

Menerusi perkongsian di laman Instagram, pelakon Amar Baharin dilihat semakin hari, semakin mendekatkan diri dengan agama. Ketika Covid-19 melanda dunia, Amar atau nama penuhnya Amar Mohd Baharin, 35, sering berkongsi hantaran video menghafaz Al-Quran dan surah. Antara surah yang pernah dimuat naik adalah Al-Kahfi, Al-Mulk dan Al-Fiil.

Tidak keseorangan, isteri tercinta iaitu pelakon Amyra Rosli, 30, juga menyokong aktiviti harian suaminya. Menjengah di ruangan komen, rata-rata rakan rapat dan pengikut memuji dengan kelunakan suaranya.

@aiman.zain: "Hehe... kawan baik saya. This is the Amar, dulu budak surau kat asrama. - @shaahanafi: "Wakil Sekolah Agama Masjid Abu Bakar. - @maryum.mu: "Alhamdulillah.. Pandainya dia, tajwidnya bagus. Mahorijul hurufnya juga hampir sempurna.

Klik untuk gambar besar

Selain muhasabah diri, Amar banyak menghabiskan masa dengan melakukan aktiviti senaman angkat berat. Untuk makluman, Amar dan Amyra mendirikan rumah tangga pada 11 November 2016 dan dikurniakan dua orang cahaya mata iaitu Aqeef Anaqi, 4, Ayra Aryssa, 1.

Dalam perkembangan lain, Amar merupakan salah seorang pelakon drama 'Derita Untuk Bahagia' dan 'Hati Yang Dikhianati'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ASHRAF MUSLIM TIMANG ANAK KE-4, PEREMPUAN

Pada pukul 5.35 petang semalam, pelakon Ashraf Muslim telah menimang anak keempatnya selepas isteri kedua iaitu Wan Sakinah selamat melahirkan bayi perempuan seberat 3.07 kilogram.

Ashraf, 36, turut meluahkan rasa syukur dan berterima kasih kepada Allah atas kurniaan yang tidak ternilai itu.

"Assalammulaikum semua. Syukur, Alhamdulillah. Keluarga AM @ashrafslegacy bertambah lagi. Terima kasih Allah untuk kurniaan yang tidak ternilai ini.

"Alhamdulillah, isteriku, Sakinah telah selamat melahirkan seorang anak perempuan seberat 3.07 kilogram pada pukul 5.35 petang semalam. Terima kasih ibu," katanya.

Klik untuk gambar besar

Ashraf berkongsi berita gembira tersebut dengan memuatnaik foto keluarga bersama bayinya di laman Instagram hari ini.

Rata-rata pengikutnya di laman sosial turut mengucapkan tahniah buat Ashraf sekeluarga dan mendoakan bayi serta isterinya dalam keadaan baik.

Tambah Ashraf lagi, dia berharap kehadiran anak perempuannya itu membawa ukhwah mereka sekeluarga bertambah erat.

Malah, dia mendoakan agar bayinya menjadi anak yang solehah, sri kandi yang hebat di mata Allah, sihat dan seorang yang penyayang seperti anak-anaknya yang lain.

"Selamat datang ke dunia anakku. Ayah, mama, ibu, Sarah, Adam dan Anas semuanya teruja tau. Semoga menjadi anak yang solehah, sri kandi yang hebat di mata Allah, Sihat dan seorang yang penyayang seperti kakak dan abang-abang okey.

"Satu lagi, semoga kehadiranmu anakku membawa ukhwah kita sekeluarga bertambah erat. Amin, Insya-Allah. Doakan AM sekeluarga ya," ujarnya yang mempunyai dua isteri iaitu Noor Dayana Lokman dan Wan Sakinah Ahmad Saburi.

Ashraf sebelum ini mempunyai tiga cahaya mata bersama kedua-dua isterinya iaitu Sarah Ashraf, 4, Anas Ashraf, 3 dan Adam Ashraf, 2.

/>

www.myartis.com / Sumber: mStar & Instagram Ashraf Muslim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AKSI ARTIS MENGANDUNG

Memang menarik apabila tahun 2012 menjadi tahun pilihan untuk artis kita hamil. Meskipun baru pertama kali, namun mereka kelihatan cukup matang dan ada juga yang sudah mempelajari cara-cara menjadi ibu melalui anak tiri.

Oleh yang demikian, tahniah diucapkan buat mereka dengan harapan moga semuanya berjalan dengan lancar hingga proses melahirkan. Tapi rasa-rasanya... seri mengandung siapakah yang paling menarik ya? Heh.

Klik untuk imej besar
Eira Syazira..

Ning Baizura

Lina Teoh

Fasha Sandha

Faezah Elai


BINTANG AF BAKAL KEMBALI BERENTAP DI 'AF MEGASTAR'

Program realiti terbaru terbitan Astro iaitu Akademi Fantasia Megastar (AF Megastar), difahamkan akan memulakan siarannya pada September ini menampilkan 24 peserta daripada 13 musim program berkenaan.

Hanya lapan bekas juara Akademi Fantasia (AF) musim terdahulu bakal menyertai program realiti terbaru tersebut.

Menurut sumber, bekas juara yang bakal bersaing kembali ialah Zahid (AF2), Faizal (AF4), Milla (AF5), Shahir (AF8), Faizul (AF2013), Firman (AF2014), Sufie (AF2015) dan Amir (AF2016).

Enam belas peserta lain ialah Rosma (AF1), Anding (AF2), Adam (AF2), Bob (AF2), Amylea (AF3), Idayu (AF3), Marsha (AF3), Nubhan (AF6), Aril (AF7), Adira (AF8), Amir Jahari (AF9), Azhar (AF2013), Indah (AF2013), Ewal (AF2014), Syamel (AF2015) dan Ara (AF2016).

Klik untuk gambar besar

"Semua peserta berkenaan akan dibahagikan kepada dua kumpulan, iaitu 12 orang bagi konsert minggu pertama, manakala bakinya bakal menjayakan persembahan pada konsert minggu kedua.

"Persembahan ala prelude ini diberi nama Konsert AF Homecoming. Pada penghujung konsert minggu kedua nanti, 12 peserta yang layak untuk mara ke minggu ketiga akan diumumkan.

"Bermula pada minggu ketiga, setiap peserta terpilih akan berentap hinggalah ke minggu kelapan sebelum seorang daripada mereka diumumkan sebagai juara dan menggalas gelaran AF Megastar," kata sumber terbabit.

Persembahan peserta akan diadili oleh dua juri profesional iaitu pengarah muzik terkenal, Datuk Ramli MS dan penyanyi yang juga guru vokal, Syafinaz Selamat. Seorang juri jemputan akan diundang pada setiap minggu persembahan.

Bagi konsert prelude, pemarkahan adalah daripada juri profesional sepenuhnya, manakala pada konsert mingguan, sebanyak 60 peratus markah finalis adalah daripada juri profesional, manakala 40 peratus lagi hasil undian SMS dan secara online.

Difahamkan, tiada tenaga pengajar disediakan penganjur bagi program istimewa ini memandangkan semua peserta sudah bergelar penyanyi profesional.

Sama seperti program Gegar Vaganza, peserta bakal diberikan lagu mengikut tema disediakan bagi setiap minggu pertandingan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AWAL 'DITIPU ORANG TENGAH', PAKAI 'KASUT PALSU'?

Jika dulu isu baju, kali ini pelakon dan pengacara Awal Ashaari sekali lagi terpalit dengan isu barang tiruan iaitu kasut pula. Isu ini menjadi panas dan perbalahan di kalangan ahli streetwear tegar.

Semuanya berpunca daripada sebuah akaun Instagram sebelum ini yang terkenal kerana mendedahkan identiti selebriti yang memakai barangan fake (tiruan) berjenama. Akaun tersebut sebelum ini yang pernah dipadam, kini kembali aktif.

Melalui kenyataan akaun tersebut, kasut yang digunakan Awal adalah tiruan kerana terdapat perbezaan di antara kasut milik selebriti itu dan juga yang asli.

Namun Awal kemudiannya menyatakan bahawa dia memperoleh kasut tersebut melalui cawangan jenama terkenal itu di ibu kota sekali dengan gambar resit pembelian.

Klik untuk gambar besar

Membuatkan cerita lebih menarik, kasut tersebut sebenarnya tidak dipasarkan di Malaysia namun Awal boleh dapat pula dan dia turut berkongsi screenshot di Insta Stories mengenai perbualan di antara pembeli kasut (orang tengah) tersebut.

Apa yang pasti, akaun Instagram yang mendedahkan perkara tersebut dalam masa yang sama menyatakan bahawa Awal perlu berhati-hati selepas ini mempercayai orang untuk mendapatkan kasut baru tersebut.

Isu asli atau fake ini dilihat tidak akan pernah habis kerana asing-masing dengan pendirian sendiri.

www.myartis.com / Sumber: Rotikaya & Isntagram Awal Ashaari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WIKIPEDIA JAAFAR ONN DICEMARI FAKTA PALSU - 'BEKAS AHLI XPDC, BERDUET DENGAN JASON DERULO'

Fakta berkenaan pelakon senior, Jaafar Onn di halaman Wikipedia nampaknya telah 'dicemari' dengan beberapa info tidak tepat yang disunting oleh pihak tidak bertanggungjawab.

Menerusi laporan Astro Awani, halaman Wikipedia Jaafar Onn sengaja disunting dengan fakta latar belakang yang tidak berkaitan dengan kerjayanya sebagai penghibur tanah air.

Antara info yang tidak tepat yang disunting adalah Jaafar Onn pernah berkolaborasi dan menghasilkan lagu bersama-sama kumpulan muzik Amerika Syarikat, Avenged Sevenfold dan juga Jason Derulo.

Malah, dia juga didakwa sebagai bekas ahli kumpulan XPDC dan turut serta menjadi mangsa suntingan tidak bertanggungjawab berkenaan adalah MK daripada kumpulan K-Clique.

Klik untuk gambar besar

Setelah diteliti, info-info palsu berkenaan sudah dikesan berada di halaman berkenaan sejak 27 Disember 2020 dan kali terakhir disunting pada 18 Mei 2021.

Yang pasti, perkara-perkara seperti itu dapat memburukkan imej Jaafar Onn sebagai artis senior dan veteran yang telah banyak menyumbang kepada industri hiburan tanah air.

Setelah mendapat perhatian media, ruangan Wikipedia milik pelakon sitkom popular 'Cili Padi' itu telah disunting dan info yang terdapat di dalamnya sudah diperbetulkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN ABANG ANGKAT SAYA - FARAH LEE

Farah Lee, gadis yang menggemparkan peminat Ally Iskandar apabila didakwa dirisik oleh pengacara TV popular itu di kampungnya di Terengganu, mengakui Zizan Maharaja Lawak adalah abang angkatnya. Pengakuan tersebut dapat dibaca dalam laman Facebook Farah bersama gambar beraya mereka berdua yang dimuatkan di situ."Beraya rumah abang... Farah anak angkat family Zizan," jelasnya bila ditanya apakah hubungannya dengan Zizan."Oh ye ke gitu? Dengan Abang Ally cam ne pula?," tanya seorang rakan berseloroh."Abang juga," balas Farah.Melihat daripada gambar-gambar dan kenyataan tersebut, nyatalah Farah amat mudah mesra dan tidak kekok bergaul dengan golongan artis atau selebriti. Tambah-tambah Zizan adalah orang senegeri iaitu berasal dari Dungun, Terengganu... dan tentunya mereka saling mengenali antara satu sama lain.Lebih manis, Ally Iskandar juga pernah dibesarkan di Gong Badak, Kuala Terengganu... jadi, dah kenalah tu... sekampung!Klik untuk imej besar...BERITA TERDAHULU...FARAH LEE - LEBIH BAIK BERDIAM DIRIALLY ISKANDAR MERISIK GADIS TERENGGANU??


GAMBAR SANA SINI - HAPPY BIRTHDAY ERRA FAZIRA..!

Ucapan Hari Lahir melalui Tweet Engku Emran kepada isterinya Erra Fazira yang lahir pada 9 Februari 1974. Erra arau nama sebenarnya  Fazira Wan Chek lahir di Sungai Choh, Rawang, Selangor dan berbintang Aquarius.

Untuk info, hasil perkahwinan dengan Engku Emran  atau nama sebenarnya Engku Emran Engku Zainal Abidin, mereka dikurniakn anak comel bernama Engku Aleesya Engku Emran.

Moga ulang tahun kelahiran Erra tahun ini memberi seribu erti dan menambah kebahagiaan kepada mereka sekeluarga. Amin..!

Klik untuk imej besar...

KLIK UNTUK MELIHAT
GAMBAR NOSTALGIA ERRA FAZIRA

EXTRA:
RAGAM ENGKU ALEESYA


PENDARAHAN TERUK - SYATILLA MELVIN REDA KEGUGURAN

"Sekitar minggu lepas, saya mengalami pendarahan yang sangat teruk selepas melakukan kerja rumah. Mungkin saya penat sangat sehingga janin yang telah berusia enam minggu gugur.

"Pada mulanya, saya agak sedih, maklumlah kami memang merancang untuk menambah zuriat. Tetapi, saya dan suami reda dengan apa yang telah berlaku.

"Saya mendapat tahu hamil ketika bercuti di luar negara, tetapi belum membuat pemeriksaan kerana tidak mahu keluarga risaukan keadaan saya. Nanti semua kerja tidak boleh buat.

"Hanya selepas pulang bercuti, baru saya menjalani pemeriksaan," kata pelakon Syatilla Melvin yang mengakui kecewa apabila hasrat untuk menimang cahaya mata kedua tidak kesampaian, bagaimanapun reda di atas kejadian tersebut.

Klik untuk gambar besar

Tambahnya, mengambil pengajaran terhadap apa yang terjadi, dia dan suaminya akan terus berusaha mendapatkan cahaya mata kedua dan dalam masa yang sama akan menjaga sebaiknya kesihatan diri dan kandungan.

"Memang kami berharap untuk mendapat anak kedua secepat mungkin. Jika diizinkan Allah, saya mahu lima anak sebelum usia mencecah 40 tahun.

"Jika selepas ini saya ditakdirkan hamil lagi, saya akan menjaga kandungan tersebut sebaiknya," kata Syatilla yang kini masih melalui proses berpantang.

Untuk rekod, Syatilla pernah mengalami keguguran sebelum dia mengandungkan Syeriv. Bagaimanapun, rezekinya untuk menimang cahaya mata dipermudahkan apabila disahkan hamil sebulan kemudian.

Shaheizy dan Syatilla berkahwin pada 8 Februari 2016 dan dikurniakan cahaya mata lelaki, bernama Syeriv Samheizy pada 9 Mei 2017.

Apapun, semoga usaha dan juga urusan Syatilla atau nama sebenarnya, Siti Nur Syatilla Amirol Melvin, 26, dan juga keluarga dipermudahkan.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NORA AKUI PEMERGIAN SUAMI BERI KESAN MENDALAM BERBANDING ANAK

Penyanyi Nora Ariffin sebelum ini berdepan dengan ujian besar apabila kehilangan dua insan tersayang dalam tempoh yang singkat. Meskipun pemergian suami, Johan Nawawi lebih meninggalkan kesan mendalam, Nora, 46, berkata kehilangan anak keduanya, Muhammad Syakir Alif Johan, 20, turut menyentuh hati nalurinya sebagai seorang ibu.

"Perginya dua insan tersayang merupakan satu ujian dan rasa kehilangan yang berbeza... mungkin suami lebih mendalam kerana dia adalah teman kita, soulmate dan tempat kita menangis dan susah senang bersama. Kalau anak mungkin agak terhad tapi anak ini kita yang lahirkan, mengandungkan dan jaga mereka sehingga besar, itu bezanya tapi perasaan sayang tak ada beza.

"Saya terima dan reda dengan pemergian mereka kerana saya sentiasa ingat satu benda iaitu Allah berhak bagi pinjam yang terbaik untuk kita dan apabila tiba masanya, Dia akan ambil semula. Itu sudah ketentuan Allah, kita terima dan bersangka baik dengan semua ini," kata penyanyi lagu 'Ada Dalam Tiada' ini.

Berkaitan punca kematian anak keduanya, Nora berkata dia meninggal kerana faktor genetik dan juga sudah ketentuan ajal. Pada hari pengebumian Alif, Nora memaklumkan punca kematian anaknya itu masih tidak diketahui walaupun bedah siasat sudah dijalankan pada sebelah paginya: "Dia meninggal dunia kerana faktor genetik. Lebih kurang begitulah. Satu lagi adalah kerana ketentuan ajal," tuturnya.

Ujar Nora, ada juga orang yang sakit terlantar namun selagi belum sampai ajal, dia masih bernafas: "Ada juga orang yang sihat seperti pemuzk Lok U tiba-tiba meninggal dunia, baru-baru ini. Saya terkejut kerana ketika Mentor Milenia dia selalu duduk berbincang dengan Alif.

Klik untuk gambar besar

"Walaupun menjaga kesihatan, apabila sampai ajal akan meninggal dunia juga," ujarnya ketika ditemui di sidang media perlantikannya sebagai duta dan wajah produk penjagaan kecantikan Prettian Malaysia dari Korea Selatan itu selama setahun.

Menurut Nora, kata-kata semangat daripada arwah Alif juga menjadi pendorong untuknya segera bangkit daripada kesedihan dan hadir ke majlis tersebut: "Saya sebenarnya tak nak fikir masalah kerana masalah memang selalu ada. Lagipun rasanya semua orang ada masalah.

"Sekarang sudah masuk 45 hari Alif pergi dan baru-baru ini kami buat tahlil sempena hari ke-40. Saya juga tiada edah yang perlu dituruti. Perbincangan bersama produk ini juga dibuat ketika Alif masih ada," tuturnya.

Nora berkata, sebelum ini kakitangannya seperti takut untuk menyuruhnya kembali aktif kerana menyangka dia belum bersedia: "Saya sendiri bercakap kepada pembantu saya untuk teruskan aktiviti yang sudah dirancang seperti program umrah dan sidang media hari ini.

"Bagi saya tiada gunanya nak meleret layan kesedihan. Namun siapa kata tak sedih kerana perasaan itu tetap ada. Tetapi ketika Alif ada, dia memang nak saya gembira dan sibuk bekerja. Saya ambil semangat dia untuk terus aktif dan teruskan hidup," jelasnya.

Nora turut mengakui semangatnya kuat apabila melihat anak-anaknya yang lain sangat memerlukannya. "Mereka sudah kehilangan dua tonggak iaitu ayah dan abang. Manakala anak sulung saya, Iman sudah berkahwin dan tinggal berasingan.

"Saya 'move on'. Bagaimana sedih dan rindu pun, saya kena 'move on'. Saya pun tak sangka dapat benda-benda begini. Selagi hidup kita memang tak dapat lari dari ujian. Saya pegang tiga benda iaitu sabar, reda dan bersyukur. Kadang-kadang kita bersyukur apabila membabitkan perkara gembira. Tapi kita lupa bersyukur terhadap ujian yang Allah timpakan," katanya.

Dalam pada itu, Nora mengakui bukan mudah berdepan ujian tersebut, namun dia sentiasa berpegang kepada tiga prinsip ketika diuji: "Saya pun bukanlah orang yang kuat! Saya manusia biasa dan tak dapat nafikan ada masa turut bersedih dan tertekan, masa itu saya akan menangis!

"Bagaimanapun, saya berpegang kepada tiga perkara iaitu sentiasa bersabar... walau apa berlaku kena banyak sabar, keduanya kena belajar reda. Sedih itu boleh tapi janganlah terlalu over dan sentiasa bersyukur dengan apa yang kita ada.

"Kadang-kadang kita terlepas pandang tentang syukur ini dan ingat ia hanya untuk benda baik... sebenarnya ketika ditimpa musibah kita kena bersyukur juga sebab itu petanda Allah nak kita jadi lebih baik," ujarnya.

Sementara itu, bercakap soal jodoh, Nora menyerahkan segala-galanya kepada ketentuan takdir: "Sudah tiga tahun berlalu dan saya hanya berserah. Saya tak nak cakap terlampau lebih sangat bimbang lain jadinya. Kalau benda baik yang selalu kita doa, Allah akan bagi benda baiklah.

Apabila sampai masanya, sampailah. Kalau nak cari yang macam arwah memang susah kerana sifat manusia itu tak sama. Tapi bukanlah saya nak cari. Kalau ia datang dan anak-anak okay, saya okay. Tapi buat masa ini tak ada lagi, sekadar kawan-kawan," katanya.

Pada 14 Disember tahun lalu, anak kedua Nora meninggal dunia secara mengejut apabila tiba-tiba rebah ketika berada di kediaman mereka. Nora sebelum ini turut kehilangan suaminya yang juga seorang komposer ternama pada 24 Mac 2017.

www.myartis.com / Sumber & foto: Harian Metro, mStar & Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUSA ADALAH MAHRAM SAYA SEKARANG" - MIZZ NINA & NOH SALLEH AMBIL ANAK ANGKAT

Hampir 11 tahun mendirikan rumah tangga, pasangan selebriti Mizz Nina dan Noh Salleh menerusi laman Instagram semalam telah mengumumkan mereka akhirnya memutuskan untuk mengambil anak angkat, selepas bertahun menjalani rawatan IUI, IVF.

Dalam hantaran yang muat naik, Mizz Nina atau nama sebenarnya Shazrina Azman berkata, bayi diberi nama Musa itu sudah tiga bulan menjadi sebahagian daripada hidup mereka.

Menurut Nina, jauh perjalanan mereka untuk sampai ke hari ini selepas bertahun berusaha dan akhirnya mereka dianugerahkan anak kecil itu. Kata Mizz Nina lagi, dia mengambil masa setahun untuk bersedia ke arah itu dan suaminya yang memberi idea untuk mengambil anak angkat.

"Saya boleh mengatakan bahawa dia adalah mahram saya sekarang. Perjalanan yang panjang untuk sampai ke tempat kita hari ini, melalui operasi IUI, IVF, selama bertahun-tahun, Allah menganugerahkan kita bayi yang manis ini melalui cara lain, dan itu semua sudah pasti.

Klik untuk gambar besar

"Jika Allah menghendakinya untuk anda, tiada apa yang dapat menghalangnya daripada sampai kepada anda dan Hanya Dia yang mengetahui masa yang sesuai untuk segala-galanya jatuh ke tempatnya. Segala ujian dan perjuangan adalah bersebab.

"Saya masih ingat saya mengambil masa lebih setahun untuk membuka diri dan bersedia untuk usaha ini. Perjalanan kemanusiaan kami juga membantu saya dalam membuat keputusan ini, banyak bayi dan kanak-kanak di luar sana tanpa seorang atau kedua-dua ibu bapa, atau tempat yang boleh mereka panggil rumah dengan keluarga yang menyayangi mereka," tulisnya.

Dalam masa sama, Mizz Nina turut menyifatkan Musa adalah hadiah terindah daripada Allah. Ujarnya lagi, ianya cabaran baru bergelar ibu bapa namun mereka bahagia dan bersyukur dengan momen berkenaan.

"Semoga menjadi cahaya bagi ummat, Semoga Allah melindungi keluarga kecil kita di dunia dan akhirat serta mengizinkan kita termasuk orang-orang yang diredhai-Nya Aamiin," tuturnya.

Perkongsian Mizz Nina itu mendapat pelbagai reaksi daripada rakan artis dan netizen yang turut tumpang gembira serta mengucapkan rasa syukur di atas kehadiran orang baru dalam keluarga pasangan itu.

Untuk makluman, pasangan ini mendirikan rumah tangga pada 1 Julai 2011. Sehingga kini, pasangan itu belum dikurniakan cahaya mata lagi. Sebelum ini, Mizz Nina dilaporkan pernah menjalani rawatan kesuburan persenyawaan in-vitro (IVF).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI TAK BERKAT : ZUL YAHYA TAK WAJAR KATA BEGITU - ROSYAM NOR

Berikutan kenyataan Zul Yahya yang menyifatkan karier pekerja belakang tabir industri filem dan drama sebagai tidak berkat dan meminta mereka mengubah haluan kerjaya, penerbit dan pelakon, Datuk Rosyam Nor, menyangkah kenyataan tersebut kerana dianggapnya tidak wajar kerana ia berkaitan rezeki.

"Bagi saya, dia tak sepatutnya bercakap begitu. Sebab rezeki datang daripada pelbagai cara dan apa yang dilakukan oleh penggiat industri ini pun adalah rezeki mereka.

"Dia juga tak sepatutnya menuduh ada rasuah dan lain-lain perkara yang buruk. Mungkin dia rasa tak dapat apa-apa ketika aktif dulu, ia kerana nasib tak menyebelahinya dalam bidang seni.

"Jadi, sesiapa yang masih lagi cari makan dalam bidang ini, mereka perlu teruskan perjuangan untuk mencari rezeki," kata Rosyam.

"Ustaz dan pendakwah yang buat program ceramah dan dakwah pun ada juga unit kru sendiri.

"Jadi, kru belakang tabir sebenarnya besar peranan mereka. Tapi itulah, ini pandangan peribadi Zul.

"Mungkin nasibnya dengan izin Allah, dia dapat mencari rezeki dengan cara yang lain," tambahnya yang mendakwa tidak 100 peratus kru belakang tabir kekal dengan kerjaya ini selamanya.

"Kadangkala selepas beberapa ketika, mereka beralih cari kerja lain.

"Kalau Zul tuduh kata tak berkat, rasanya itu agak mengguris perasaan semua orang.

"Sebenarnya berada dalam industri drama dan perfileman pun rezeki daripada Allah juga," jelasnya.

Klik untuk gambar besar

"Dalam mana-mana bidang pun boleh berlaku. Dalam masjid pun kalau niat tak betul boleh berlaku juga.

"Kita pun pernah dengar tabung masjid kena curi serta kita pernah dengar barang-barang masjid kena curi dan yang mencuri pun orang dalam juga.

"Benda-benda ini kita tak tahu. Bila ada tuduhan itu rasanya sesuatu yang tak elok. Biarlah orang-orang seni berhadapan dengan rezeki mereka dan Allah yang menentukan," ujar dipetik sebagai berkata pada Harian Metro.

"Terpulanglah apa dia nak cakap. Dalam kerjaya kami, satu yang bagusnya ialah semua orang boleh komen baik buruk industri tapi kami tak kisah dan tak jadi kudis pun.

"Cakap apa pun, kami tetap bekerja meneruskan perjuangan kami. Mungkin ada orang keluar dari industri itu kerana dia seakan gagal bertahan," katanya yang menolak sekiranya ada usaha untuk mempertemukannya dengan Zul kerana enggan memperbesarkan perkara ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI CUBA SABOTAJ BISNES SHUIB

"Banyak yang cuba sabotaj dan baru-baru ini ada yang buat lagi. Mungkin orang nampak saya fragile (rapuh), senang-senang boleh viralkan. Individu terbabit cuba berkomplot sebab tidak berpuas hati dengan saya. Saya bayar gaji, awak ikut kerja.

"Kalau betul saya langgar peraturan ya, saya salah. Tapi selagi saya mengikut Akta Buruh yang ditetapkan sebagai majikan, saya tidak takut kalau tak salah," demikian kata pelawak dan penyampai radio, Shuib Sepahtu.

Meskipun sudah bergelar usahawan berjaya, namun Shuib  mengakui dia sentiasa berwaspada kerana terdedah dengan mereka yang iri hati dan hasad dengki melihat kejayaannya. Malah, Shuib mendedahkan ada cubaan untuk mensabotaj perniagaan minumannya yang kini menjadi sebutan ramai iaitu Bubble Bee. Kata Shuib lagi, lebih mengecewakan apabila perbuatan itu dari orang dalam yang dipercayainya sendiri.

Dalam pada itu, Shuib berkata dia telah memecat individu berkenaan kerana telah merugikan syarikat dan cuba untuk menjatuhkannya: "Saya tak boleh bertoleransi lagi dan apabila melibatkan orang dalam yang cuba menjatuhkan saya, terpaksa saya buang," ujarnya.

Diharap Shuib sabar menempuh ujian tersebut kerana itulah lumrah dalam dunia perniagaan. Apa pun mungkin selepas ini Shuib perlu lebih berhati-hati dan tidak mudah percaya sesiapa sewenang-wenangnya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - FOUZIAH GOUS & ZHAFRAN LEPAS KAHWIN

Gambar Fouziah Gous dan suaminya Md Zhafran selepas kahwin, resepsi dan majlis bertandang. Nampaknya, meriah benar majlis mereka dan ini barulah dikatakan 'Raja Sehari' ya tak?

Dan seperti biasa, bila majlis dah selesai... banyak kerja yang mahu disiapkan seperti mengemas rumah, membuka hadiah dan sebagainya. Lepas tu, mungkin mereka akan berbulan madu pula. Ke mana ya?


RAKAN ARTIS PERTIKAI MAJLIS KAHWIN - ALMY NADIA KECEWA

Gara-gara tidak membuat majlis resepsi di Kuala Lumpur, entah kenapa ada rakan artis yang 'sentap' dengan tindakan Almy Nadia dan suaminya Fizz Fairuz. Akibatnya, ada mulut yang berbisik di belakang memburukkan pasangan itu yang hanya sekadar membuat majlis di kampung halaman.

"Memang dari awal saya tidak bercadang untuk buat majlis di Kuala Lumpur dan tidak sangka pula ada yang mempersoalkan perkara itu.

"Saya jemput semua orang yang saya kenal tetapi ada di antara mereka tidak hadir kerana alasan jauh dan sebagainya.

"Mungkin banyak yang kami lalui sebelum ini namun itu semua suatu pembelajaran buat kami dan kini Alhamdulillah dapat merasai nikmat berumah tangga," ujar Almy dipetik sebagai berkata ketika ditemui media pada majlis 'Cherita Di Hari Raya Habib Jewels' di Hotel Royale Chulan, Kuala Lumpur.

Untuk rekod, Almy dan Fizz bernikah  pada 26 Mei lalu dan mengadakan dua resepsi perkahwinan iaitu di Pulau Pinang dan Raub, Pahang.

Mereka berdua kini semakin bahagia melayari alam perkahwinan selepas hampir 10 tahun bercinta.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SELAMAT BERSALIN - FARHAN AF4 TIMANG 'BABY GIRL'

Tahniah diucapkan buat penyanyi yang digilap bakatnya dalam program realiti Akademi Fantasia musim ke-4 (AF4), Farhan Azizan yang telah selamat melahirkan anak sulung iaitu seorang bayi perempuan di Hospital Putrajaya, kira-kira jam 10.30 malam semalam.

Difahamkan, isteri kepada Ahmad Rashadan Suhaimi ini melahirkan bayi perempuan seberat 3.2 kilogram itu secara pembedahan.

"Alhamdulillah segala-galanya dipermudahkan. Saya tidak melalui proses yang panjang di bilik pembedahan. Semua lancar dengan izin-Nya.

Klik untuk gambar besar

"Hasrat suami yang mahukan anak perempuan akhirnya dimakbulkan. Saya tak kisah apa jantinanya, cukuplah dia lahir dengan segala sifat dan sihat," katanya.

Pernah diuji dengan insiden keguguran Jun tahun lalu, Farhan bersyukur impian bergelar ibu menjadi kenyataan.

"Nikmat bergelar ibu sudah lama saya nantikan. Semoga bayi saya ini akan menjadi anak bijak dan baik," tuturnya yang bernikah dengan Rashadan pada Oktober 2014.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERSYUKUR RUMAH TANGGA MASIH UTUH - INI UCAPAN SHUK UNTUK ISTERI

Menerusi satu muat naik di laman Instagram, penyampai stesen radio Hot FM iaitu Shuk Sahar meluahkan rasa syukur rumah tangga dibina dengan isteri tersayang, terus utuh, meskipun hampir goyah dek kontroversi konon wujud 'orang ketiga'.

Pada 20 Disember lalu, Shuk dan isterinya, Rossalennah Natassyiah Asshaferah telah meraikan ulang tahun kelima perkahwinan dimana mereka dikurniakan mereka dua cahaya mata. Atas nikmat diberi, Shuk berterima kasih kepada isterinya yang setia bersama.

"Terima kasih isteri kerana hingga hari ini masih bersama. Dialah yang terus setia menguruskan makan pakai saya dan anak. Gelaran isteri bukan biasa untuk digalas wanita. Kalau orang kata lelaki selalu nampak gagah, tidak semestinya boleh dibandingkan dengan wanita bergelar isteri.

"Semoga 'kegagahan' isteri saya kekal ke Jannah. Kalaulah 'kegagahan' isteri dapat dilihat secara fizikal, barangkali isteri saya sudah tampak seperti ahli bina badan. Terima kasih kerana membahagiakan saya dan anak. Maaf atas kekurangan saya selama ini," katanya.

Klik untuk gambar besar

Dalam perkembangan lain, Shuk atau nama sebenar, Mohammad Shukri Mohamed Sahar terus mendapat kepercayaan penerbit mengacarakan program popular.

"Tahun ini, masuk musim keempat saya mengacarakan program muzik misteri, I Can See Your Voice Malaysia. Alhamdulillah, rezeki masih berpihak kepada saya dan Sean Lee. Uji bakat pun sudah bermula.

"Saya berterima kasih kepada penerbit Mas Ayu yang memberi kepercayaan saya mengemudi pertandingan itu dari musim pertama lagi," tuturnya yang turut bersaing dalam program realiti, Muzikal Lawak Superstar melalui kumpulan Mashuk berganding dengan Mark Adam dan Achey..

Mengendalikan Geng Pagi Hot FM bersama Fizie dan Shuib, Shuk terus memberi perhatian utama kepada tugas di stesen radio: "Semuanya menyeronokkan dan istilah 'overshadow' (bersaing) antara kami tidak pernah wujud," jelasnya.

www.myartis.com / Sumber & foto: Berita Harian & Instagram Shuk

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKRITIK 'MAKIN TAK MALU', BABY SHIMA SINDIR NETIZEN: "BETUL JUGAK KAN... TAPI AWAK PUN SAMA, TET*K AWAK DAH NAK TERKELUAR DAH TU"

Sebut sahaja nama Baby Shima, pasti ramai mengetahui mengenai penyanyi ini yang sering menerima kritikan dan menjadi sensasi apabila setiap kali dia memuat naik sesuatu di laman Instagram.

Baby Shima bagaimanapun sering mengabaikan komen sebegitu dan dikatakan 'kalis kecaman' namun sesekali ada juga Shima memberi respon kepada komen netizen.

Terbaru, seorang wanita telah mengkritik penampilan Baby Shima atau nama sebenarnya Nor Ashima Ramli dengan mengatakan penyanyi itu 'makin tak malu'.

Bagaimanapun, Baby Shima menerusi video yang dimuat naik dilihat seperti bersetuju dengan komen itu, namun sempat menyindir wanita terbabit dan menyifatkan pemakaiannya lebih terdedah.

Klik untuk gambar besar

Dalam video tersebut, Baby Shima telah menularkan tangkap layar gambar-gambar wanita terbabit yang berpakaian seksi sehingga menampakkan lurah dan hampir mendedahkan bahagian pinggulnya.

"Betul jugak kan... Tapi awak pun sama, tet*k awak dah nak terkeluar dah tu," kata Baby Shima.

Meninjau ke ruangan komen pula, rata-rata netizen menyokong Baby Shima dan berpendapat selalunya mereka yang kecam secara berlebihan ini ada kalanya lebih teruk perangai malah segelintir turut mempersoal sama ada individu itu benar-benar wanita tulen.

"Kan dah kena balik. Dia pun tak cukup kain lagi mahu kecam orang," komen beberapa netizen.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA CLIFF UMAR TAK BAYAR NAFKAH LEBIH 10 TAHUN - BEKAS ISTERI LUAH KECEWA, DAH TAHAN TANGGUNG SENDIRI

"Tapi bila kau menang, kau terus menghilangkan diri dan kau terus berlakon macam tiada apa-apa yang berlaku. Mana rasa tanggungjawab, rasa empati? Tolonglah, awak tak perlu beri saya duit, hanya untuk anak-anak.

"Diorang anak you lah, come on!" kata bekas isteri kepada Cliff Umar iaitu Ninie Hasbullah dalam sebuah rakaman di aplikasi TikTok yang dimuat naik oleh wanita itu.

Menerusi rakaman video terbabit yang telah menjadi tular di media sosial, Ninie mendakwa bekas suaminya yang juga merupakan pemenang Gegar Vaganza pada musim ketujuh (GV7) itu sudah lama tidak memberikan nafkah anak-anak yang ditinggalkan dan langsung tidak dihiraukan.

Klik untuk gambar besar

Malah, Ninie turut mendakwa Cliff ada berjanji mahu membantunya dan anak-anak ketika menjadi salah seorang peserta GV7. Ninie juga meluahkan rasa kecewanya kerana sudah lama bersabar namun kali ini dia sudah tidak boleh bertahan lagi selepas dibiarkan menanggung anak-anak seorang diri selama lebih 10 tahun.

Dalam masa sama, bekas istei Cliff itu juga berulang kali menekankan bahawa dia tidak mahukan duit untuk dirinya tetapi hanya untuk anak-anak mereka. Bukan itu sahaja, Ninie turut mendakwa Cliff langsung tidak mempedulikan anak-anak ketika mereka sakit.

Video tersebut mendapat perhatian ramai warganet di aplikasi itu dan rata-ratanya mendoakan agar urusan Ninie dipermudahkan untuk menuntut nafkah daripada Cliff. Ada yang mencadangkan agar Ninie mengadu kepada mahkamah syariah dan selesaikan mengikut undang-undang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIEJEK JULING - ANAK SULUNG ALIFF SYUKRI SELAMAT DIBEDAH

Pada 28 Julai lalu, anak sulung kepada jutawan kosmetik Datuk Seri Aliff Syukri dan Datin Seri Nur Shahida iaitu Ammar Ahyan telah selamat menjalani pembedahan mata.

Menerusi laman perkongsian suami isteri ini di Instagram masing-masing telah menjelaskan sebab pembedahan itu dilakukan.

Difahamkan, anak sulung pasangan ini mengalami masalah mata juling air dan kerana itu dia sering diejek oleh raka-rakannya di sekolah.

"Pagi ni bawa @ammar_ahyan ada buat operation mata.... sebab mata dia sebelum ni juling sikit.... Dulu waktu baby dah nampak mata dia macam juling sikit tapi ingat juling-juling air gitu tapi makin besar makin ketara....

"Mama dapat temankan sampai @ammar_ahyan ditidurkan je..... kesian pula dia tadi nangis sebab takut... Asyik tanya je doktor ada tak yang buat salah mama? Saya jawab Ammar doa je banyak-banyak Insya Allah tak ada apa-apa...

Klik untuk gambar besar

"Kadang-kadang rasa kesian dengan dia sebab anak sulung selalu kena marah, selalu kena mengalah dgn adik-adik... mungkin banyak benar berjauh hatinya... Tapi itulah kan istimewanya jadi anak yang sulung 😍😍," tulis Shahida.

Aliff Syukri telah memuatnaik video sebelum anak sulungnya itu menjalani pembedahan dan ramai netizen kongsi pengalaman sama.

"Setelah 6 bulan menjalani rawatan hari ini (28 Julai 2018) Ammar akan menjalankan pembedahan mata supaya matanya normal..

"Doakan pembedahanya selamat.. Hari ni (28 Julai 2018) saya tak sempat nak temankan Ammar ke hospital tapi dia pergi dengan mama ya @shahidadherbs..," kata Aliff di IGnya.

www.myartis.com / Sumber: Media Hiburan, Aliff Syukri & Shahida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DEMI HETTY SARLENE DI GV5 - SUAMI SANGGUP ULANG-ALIK JAUH

Sepanjang saingan di Konsert Gegar Vaganza musim ke-5 (GV5), penyanyi Hetty Sarlene memberitahu meskipun terpaksa berjauhan, suaminya iaitu Daniel Oakes atau nama Islam, Dani Aaqil, akan tetap hadir memberi sokongan kepadanya.

Menurut Hetty, 34, hubungan jarak jauh itu tidak menjadi penghalang untuk Dani meluangkan masa menyaksikan persembahannya di pentas nyanyian tersebut.

"Saya sudah tinggal disini sejak lebih sebulan lalu, cuma suami masih di Singapura kerana urusan kerjanya di sana, tapi itu semua bukan penghalang sebab dia boleh datang bila-bila masa sahaja.

"Selalunya hari Jumaat dia sudah ada di Kuala Lumpur dan pulang semula ke Singapura pada hari Isnin. Mujur dia sangat memahami dan tak pernah mengeluh.

Klik untuk gambar besar

"Dia sentiasa memberi sokongan dan kata-kata semangat kepada saya," kata Hetty atau nama penuhnya Hetty Sarlene Abdul Hamid yang berkahwin dengan Dani, 34, pada 23 Julai 2016.

Penyanyi lagu 'Sangsi Asmara' ini sedang berentap bersama 11 penyanyi lain dalam program realiti nyanyian itu.

Bercakap mengenai persembahan minggu ketiga, Hetty bakal mempersembahan lagu berjudul 'Pawana' nyanyian asal Search.

Mengakui ia satu cabaran yang besar, anak kelahiran Singapura ini berkata dia akan cuba melakukan yang terbaik dan membuat kelainan dalam nyanyian kali ini.

"Lagu ini sangat mencabar kerana saya tak pernah menyanyi lagu rock, maksud saya yang betul-betul rock. Jadi kita sudah buat latihan dan akan buat yang terbaik untuk minggu ketiga ini.

"Memandangkan genre sudah lain, jadi penampilan dan segalanya kena ubah, kalau minggu lepas jadi penyanyi dangdut, minggu ini kita kasi rock pula," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAKAMAN CCTV - DUA SUSPEK REMPUH PALANG PARKIR LARIKAN KERETA CHE TA

Hasil pantauan kamera litar tertutup CCTV di tempat kejadian mendapati dua suspek telah mencuri kereta Rozita Che Wan jenis Toyota Vellfire warna hitam.

Ketua Polis Daerah Subang Jaya, ACP Mohammad Azlin Sadari berkata, dua suspek tersebut telah merempuh palang parkir sebelum melarikan kenderaan tersebut.

"Melalui rakaman CCTV kami dapati terdapat dua suspek mencuri kereta Vellfire itu kira-kira pukul 4 pagi semalam.

"Suspek yang membawa kenderaan tersebut telah melanggar palang parkir tetapi menerusi rakaman tersebut wajah suspek kurang jelas. Namun kami sedaya upaya mengenal pasti suspek yang terlibat," jelasnya berhubung perkara itu.

Dalam pada masa yang sama, ACP Azlin turut meminta bantuan orang ramai yang mengetahui sebarang maklumat mengenai kereta dengan nombor pendaftaran WWQ 93 supaya tampil menghubungi pihak polis bagi membantu siasatan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Selain kehilangan kereta yang dianggarkan bernilai RM200,000, beberapa barang berharga seperti beg tangan dan kasut turut dilarikan.

Terdahulu, kereta Che Ta itu dilaporkan telah hilang ketika diparkir di kawasan kediaman beliau di USJ Subang. Perkara tersebut telah disahkan oleh pengurusnya sendiri, Afiq Wahab sejurus selepas Che Ta menyedari kehilangan keretanya. Bagaimanapun Che Ta selepas itu terus membuat laporan polis berkenaan kejadian malang yang berlaku terhadapnya itu.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELAMAT BERSALIN - AZRINAZ TIMANG ANAK KEEMPAT, PEREMPUAN

Pada hari Jumaat lalu, personaliti TV terkenal iaitu Azrinaz Mazhar Hakim telah selamat melahirkan anak keempatnya yang merupakan bayi perempuan.

Berita gembira itu dikongsikan Azrinaz menerusi satu hantaran di laman Instagram untuk tatapan peminat dan pengikut media sosialnya.

Dalam hantaran tersebut, Azrina meluahkan rasa kesyukuran kerana bayi keempatnya itu telah dilahirkan secara normal tanpa sebarang komplikasi.

Klik untuk gambar besar

"Syukur ke hadrat Ilahi, pemilik segala alam. Keberkatan Jumaat penghulu segala hari, saya telah selamat melahirkan permata hati perempuan seberat 3kg semalam 26 March 2021 pada jam 1.15 tengahari," katanya.

Untuk makluman, Azrinaz mempunyai seorang lagi anak perempuan bernama Areesya Malaykha yang kini berusia dua tahun hasil perkahwinan bersama Fairos Khan Abdul Hamid pada 2018.

Azrinaz sebelum itu pernah mendirikan rumah tangga bersama Sultan Brunei, Sultan Hassanal Bolkiah dan hasil perkahwinan mereka dikurniakan sepasang cahaya mata iaitu Pengiran Muda Abdul Wakeel, 15, dan Pengiran Anak Puteri Ameerah Wardatul Bolkiah, 13.

www.myartis.com / Sumber & foto: Beautifulnara & Instagram Azrinaz Mazhar Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FILEM 'MAT KILAU' PAPAR ASKAR SIKH CEDERAKAN ORANG TUA, KANAK-KANAK BUAT PERSATUAN LUAH KESAL

Umum sedia maklum mengenai filem 'Mat Kilau' yang terus mencipta sejarah apabila mencatat kutipan RM61 juta dalam masa 17 hari ditayangkan di pawagam. Namun, disebalik kejayaan tersebut, ada cerita tak sedap didengar mengenai filem arahan pengarah terkenal, Syamsul Yusof itu.

Terbaru, Persatuan Sikh Malaysia menerusi satu kenyataan dimuat naik di Facebook Khamis lalu telah meluahkan rasa kesal berhubung watak askar British daripada kaum Sikh yang dikatakan boleh menimbulkan salah faham agama dan kaum.

Persatuan itu kecewa apabila filem tersebut menggambarkan kaum dan agama lain seperti Sikh sebagai penjahat. Mereka turut mempersoalkan babak askar Sikh bertindak kasar dengan mencederakan orang tua, kanak-kanak dan golongan tidak berdaya dalam filem berkenaan.

Klik untuk gambar besar

"Filem mengenai tokoh sejarah Mat Kilau tetapi malangnya ia menggambarkan kaum dan agama lain sebagai penjahat. Kami percaya ini boleh membawa kepada ketidakharmonian kaum.

"Bahagian ini telah ditambah oleh produser untuk membuat jalan cerita menjadi menarik. Walaupun babak kontroversi dalam filem itu adalah fiksyen semata-mata, ia tidak menyenangkan malahan melukakan kami," tulis kenyataan itu.

Dalam pada itu, mereka turut menggesa industri filem Malaysia tidak menghasilkan filem yang mempunyai sentimen agama dan kaum yang boleh menimbulkan salah faham terhadap agama dan kaum.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BETUL KE TAK BERBALOI KERJA PEREKA GRAFIK DENGAN ALIFF SYUKRI??

Semua kenal dengan Datuk Seri Aliff Syukri, satu nama yang meletop kerana mempunyai empayar kosmetik bernilai jutaan ringgit di Malaysia. Malah dia juga sering mempamerkan pelbagai barangan mewah yang dibelinya hasil perniagaannya itu.

Bagaimanapun, Aliff Syukri tiba-tiba teruk dikecam gara-gara skop gaji yang tidak berbaloi dalam iklan kerja yang ditawarkannya.

Melalui tawaran tersebut, kerja yang ditawarkan adalah pereka grafik yang mmerlukan pemohon mahir menggunakan ‘software editing’ grafik, mereka juga harus mempunyai kemahiran fotografi, boleh menghasilkan video, mereka laman web, menjaga media sosial, ‘copywriting’ dan macam-macam lagi.

Klik untuk gambar besar

Namun gaji yang ditawarkan dalam lingkungan RM1,500 - RM1,800, berbanding permulaan RM3,000 yang ditawarkan di tempat lain sekiranya mahu melakukan kerja mahir yang banyak seperti itu.

Biar betul! Ada yang dakwa macam hamba abdi la pulak... Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ: "USAHA ITU ADA... SUDAH BAIK BERTUKAR SEBALIKNYA....."

"Saya hormat apa yang berlaku hari ini (perceraian) bukan disebabkan saya. Mungkin ada kesalahan tapi ia hanyalah masalah kecil yang boleh dimaafkan. Biasalah, saya baru kali pertama menjadi bapa. Mungkin ada salah tapi saya perbaiki dan tidak mengulanginya lagi.

"Namun, jika kesalahan lama itu diungkit berkali-kali, itu tidak adil," demikian kata pelakon Sharnaaz Ahmad yang memberitahu sepanjang berkahwin dengan Noor Nabila Mohd Noor yang juga kakak kepada pelakon, pengacara dan usahawan Noor Neelofa, dia tidak pernah memukul atau menjerit kepadanya.

Katanya, isu rumah tangga mereka bukan disebabkan dia sudah melakukan kesalahan besar. Menurut Sharnaaz, anaknya, Jebat Jayden Ahmad adalah sebab utama dia memilih untuk berdiam diri dan tidak membuka mulut mengenai punca masalah rumah tangga mereka.

"Kenapa selama ini saya diam? Semuanya kerana Jebat. Budak-budak zaman sekarang tak perlu tunggu lama. Apabila usia sudah meningkat tujuh tahun, mereka sudah mula pandai bermain telefon dan boleh tahu apa yang berlaku.

Klik untuk gambar besar

"Saya tak mahu dia nampak keburukan itu. Jika saya bercerita buruk mengenai Nabila, impak itu kena pada Jebat. Dia akan tahu apa yang berlaku. Buat apa saya bercerita mengenai keburukan rumah tangga sedangkan dia masih lagi isteri saya. Takkan saya nak cakap hal buruk mengenai dia.

"Jika orang cakap buruk mengenai isteri saya, pasti saya akan marah. Sepatutnya hal rumah tangga kita kepada ibu bapa pun kita tak patut cerita demi menjaga aib masing-masing. Kalau apa yang diperkatakan itu betul, tak mengapalah juga," ujarnya.

Sementara itu, Sharnaaz turut mengakui ada usaha untuk berbaik dengan Nabila sejak mereka bergaduh awal tahun lalu: "Usaha untuk berbaik sangat subjektif. Apabila terjadi sebegini kita buat benda baik pun takkan nampak. Sebenarnya usaha itu ada.

"Daripada pihak saya, begitu juga dengan dia. Masing-masing cuba betulkan perhubungan tapi entahlah. Kalau tiada usaha, macam mana saya boleh sambut Aidilfitri bersama tapi tiba-tiba dia failkan cerai bulan Ogos. Keadaan yang sudah jadi baik bertukar sebaliknya dan saya sangat terkejut," tuturnya.

Pada 11 September lalu, mahkamah memerintahkan satu Jawatankuasa Pendamai (JKP) dibentuk bagi mencari penyelesaian dalam kes tuntutan cerai pasangan ini. Bagaimanapun, Sharnaaz pula memfailkan permohonan nusyuz terhadap isterinya itu pada 30 September lalu.

Bagi prosiding JKP, Sharnaaz melantik rakan baiknya sebagai wakil manakala Noor Nabila melantik bapa tirinya Abdul Halim Khan. Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang anak lelaki, Jebat Jayden yang kini berusia setahun.

www.myartis.com / Sumber & foto: Harian Metro, Instagram Sharnaaz Ahmad & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELESAI BELA NASIB ANAKNYA" - ELLIKA AZMAN TAK TERAGAK DEDAH JIKA BERCANGGAH

Menerusi posting terbaru di akaun Instagramnya sebentar tadi, pelakon baru Ellika Azman, 24, akui tidak akan teragak-agak untuk mendedahkan bukti sekiranya terdapat percanggahan kenyataan mengenai hubungannya dengan pelakon berstatus suami orang, Amar Asyraf.

Menurut Ellika, pendedahan yang dilakukan itu tidak mempunyai niat tersembunyi sebaliknya bertujuan untuk membela nasib anak pelakon itu: "Assalamualaikum, saya dah selesai jalankan tanggungjawab saya untuk membela nasib seseorang dan anaknya. Demi Allah, I'm doing this for the sake of baby.

"Minta maaf jika pendedahan yang telah saya buat sudah menyakiti sesetengah pihak. Termasuk kedua-dua isterinya. Jika ada lagi kenyataan balas dari pihak sana yang bercanggah dari cerita sebenar mengenai hubungan kami, saya tidak teragak-agak untuk tunjuk segala bukti lain bermula dari September 201-18 – Oktober 2019 termasuklah segala audio perbualan kami berdua. Terima kasih," tulisnya.

Klik untuk gambar besar

Terdahulu, Ellika tampil membuat pendedahan dan mendakwa dirinya menjalinkan hubungan dengan Amar di laman Instagram. Menerusi entri terbabit, Ellika memuat naik foto dan videonya bersama Amar dan turut mendakwa dia bercinta dengan Amar semenjak tahun lalu.

Sebelum ini, Amar dan Ellika pernah bekerjasama dalam teater Puteri Saadong yang berlangsung di Auditorium Tunku Abdul Rahman, Pusat Pelancongan Malaysia (MaTiC) pada Ogos tahun lalu. Sebelum ini, Amar telah mendirikan rumah tangga dengan Arna Salleh pada 7 Jun 2013. Hasil perkahwinan, mereka dikurniakan dua cahaya mata, Muhammad Taufik dan Ammara Dian.

www.myartis.com / Sumber & foto: Astro Gempak & Instagram Ellika Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF - AISYAH TAJUDIN NAFI HINA ISLAM

Gara-gara mendapat kecaman meluas di laman sosial dan bakal disiasat polis berhubung video lakonan yang mempersoalkan pelaksanaan hudud di negeri Kelantan, penyampai radio BFM, Aisyah Tajuddin akhirnya tampil membuat permohonan maaf.

Dakwanya, menerusi klip video tersebut, dia tiada niat untuk mengherdik dan menghina agama hingga menimbulkan kemarahan orang ramai.

"Saya benar-benar menyesal dan memohon maaf.

Klik gambar untuk size besar

"Saya tidak akan pernah, dalam apa-apa keadaan sekalipun, menghina atau mengutuk agama apatah lagi agama saya sendiri," ujarnya dipetik sebagai berkata.

Menerusi satu klip video berdurasi 1 minit 55 saat baru-baru ini yang diterbit oleh ‘BFM Kupas – Projek Radio’, Aisyah mendakwa isu melaksanakan hukum hudud hanya sebagai agenda politik dan menggunakan nama agama untuk mengaburi mata rakyat dari isu penting seperti ekonomi dan pentadbiran.

Bagaimanapun, pengguna media sosial mengecam tindakan Aisyah dan mendesak agar dia diambil tindakan tegas meskipun Aisyah mendakwa objektif penerbitan video itu adalah untuk mempersoalkan keutamaan kerajaan PAS Kelantan dan bukannya berniat menghina agama Islam.

"Ia berkaitan politik, perkataan, perbuataan ahli politik dan semestinya tidak sekali-kali mengenai agama.

"Bagaimanapun, saya mendapati liputan media berkenaan insiden ini telah mengaburi maksud sebenar yang ingin disampaikan iaitu menggalakkan perbincangan mengenai isu keadaan sosio-ekonomi rakyat Kelantan," tambahnya.

VIDEO YANG MENJADI KONTROVERSI:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


58 GAMBAR - SELAMAT NIKAH, MILA JIRIN KINI MILIK ISZ MUSTAPHA

Pada jam 6.20 petang tadi, juara Akademi Fantasia musim ke-5, Mila atau nama penuhnya Noorsyarmilla Jirin, 28, telah selamat bergelar isteri kepada pengurusnya, Isz Mustapha, 36, pada majlis pernikahan yang berlangsung di Ballroom III, ECity Hotel.

Klik gambar untuk size besar

Pasangan ini dinikahkan oleh Imam dan Penolong Pendaftar Perkahwinan, Masjid Jamek Batu 12, Puchong, Ustaz Mohamed Zainal Khamis dan berwalikan bapa Mila, Jirin Burhan.

Dalam majlis tersebut, Isz atau nama penuhnya, Ahmad Ailis Mohamed Mustapha telah menyerahkan mas kahwin RM1,001, wang hantaran RM23,128.70 selain lima dulang hantaran berbalas tujuh daripada pihak Mila.

Majlis pernikahan pasangan itu berlangsung dalam suasana ringkas dengan dihadiri keluarga terdekat, sanak-saudara dan rakan taulan kedua dua belah pihak.

"Alhamdulillah semuanya berjalan lancar dan seadanya. Selepas ini ada dua lagi majlis akan diadakan. Ia permulaan fasa baharu buat saya dan suami. Semoga dipermudahkan," ujar Mila dipetik sebagai berkata.

Majlis nikah itu memilih konsep pastel floral dan menggunakan khidmat syarikat milik pasangan itu sendiri iaitu Bizmilla Catering bagi penyediaan Dekorasi Pelamin, dewan serta hidangan makanan buat tetamu yang hadir.

Mila menggayakan busana rekaan pereka tempatan Seth & Luna Jimiey Whang selain jahitannya dilunaskan Lilian Choong sendiri yang bukan asing lagi dengan penyanyi dan ahli perniagaan itu.

Untuk makluman, pasangan ini akan diraikan kira-kira 2,500 jemputan dalam majlis persandingan berkonsepkan tradisional di Hotel Tabung Haji, Bayan Lepas, Pulau Pinang pada 20 Disember.

Seterusnya, sebuah majlis keraian akan diadakan di ECity Hotel, Subang Jaya pada 23 Januari depan.

Mila mula mengenali Isz sejak zaman persekolahan tetapi hanya di usia 20-an baharu hubungan mereka menjadi serius dan pasangan ini sama-sama menguruskan tiga perniagaan iaitu Bizmilla Catering, Baju Kurung Mila dan Restoran Embun Urai. Hasil perkongsian perniagaan, mereka sudah pun membeli rumah sendiri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"HAPPY BIRTHDAY SARAH.. AYAH TAK DAPAT SAMBUT SEBAB KENA SELF QUARANTINE.." - ASHRAF

Menjalani penggambaran drama 'Demi' di Inverness, Scotland, pelakon Ashraf Muslim nampaknya belum bersedia berkongsi keadaan kesihatannya selepas tiba di tanah air pada 31 Mac lalu. Ashraf bersama 18 orang lain termasuk kru dan pelakon berlepas ke Scotland pada 9 Mac lalu iaitu sebelum peningkatan kes Covid-19 kes dan Perintah Kawalan Pergerakan (PKP) dilaksanakan.

Sebelum ini dilaporkan lima kru termasuk dua pelakon, Puteri Aishah, Puteri Rayyana Rayqa dan ibu Rayqa iaitu Syira disahkan positif wabak Covid-19. Ia menjadikan jumlah yang positif wabak itu seramai lapan orang daripada pasukan produksi itu.

Ashraf ketika dihubungi menerusi aplikasi WhatsApp hanya menjawab ringkas pertanyaan diberikan: "Waalaikumussalam... nantilah ya," katanya ringkas.

Klik untuk gambar besar

Bagaimanapun, menerusi status dimuatnaik di Instagram, Ashraf memaklumkan dia masih menjalani kuarantin diri: "Hari ini genaplah anakku Sarah Ashraf berumur 6 tahun.. dah besar.. Happy birthday Sarah.. Ayah xdpt sambut birthday hari ni sbb kena self quarantine..

"InsyaAllah selesai semua ni kita sambut sama2 dgn kek unicorn yer.. miss u anje... Ayah doakan jadi anak yg solehah.. itu dah cukup utk ayah. Doakan ayah disini. Love you! #SarahAshrafturns6 @ashrafslegacy," tulisnya.

Selain Ashraf, pelakon lain yang turut menyertai rombongan itu ialah Puteri Aishah, Ben Amir, Hasnul Rahmat dan Puteri Rayyana Rayqa.

www.myartis.com / Sumber & foto: Harian Metro & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOMOK AKUI TIADA NIAT BUAT KECOH ISU BAYARAN ROYALTI SIKIT

"Itulah realiti yang kami sebagai anak seni perlu hadapi walaupun memang tak masuk akal pun jumlahnya. Disebabkan hal itu, saya sentiasa mengingatkan diri sendiri agar sentiasa membuat simpanan dan tidak membazir untuk perkara lain," ujar penyanyi Tomok yang berasa sedikit ralat terhadap jumlah bayaran royalti yang dirasakan tidak setimpal dengan hasil kerja.

Tomok atau nama sebenarnya Shah Indrawan Ismail, 36, memberitahu jumlah bayaran royalti yang rendah merupakan realiti yang perlu dihadapi oleh penggiat seni tanah air khususnya kepada komposer, penulis lirik dan penyanyi.

Dek kerana itu, Tomok yang juga seorang pelakon itu menasihatkan anak seni agar memiliki simpanan dan berhemah dalam berbelanja.

"Nasihat saya, perlu simpan duit. Saya juga pernah berseronok satu ketika dulu tetapi perlu tahu bila waktu yang seharusnya menarik 'hand break' (tidak membazir)," pesannya.

Tiada niat untuk membuat kecoh atau menularkan isu tersebut, anggota kumpulan New Boyz itu menjelaskan perkongsiannya dalam satu hantaran Instagram baru-baru ini sebagai peringatan untuk semua pihak khususnya penggiat seni tanah air.

Klik untuk gambar besar

Kata bekas peserta program One In a Million itu, kehidupan sebagai seorang penggiat seni juga tidak semuanya indah seperti yang dipaparkan kepada umum.

"Bukan semua yang indah dalam industri seni ini, sebenarnya ada sahaja waktu kehidupan yang sukar. Tidak terlintas pun dalam hati nak buat kecoh atau viralkan isu tersebut tetapi itulah realiti yang saya perlu beritahu kepada semua," katanya lagi.

Terdahulu, pada 12 Januari lalu, Tomok memuat naik sekeping foto memaparkan penyata bank bayaran royalti sebagai seorang komposer yang diterimanya iaitu berjumlah RM19.60 bagi tahun 2013 sehingga 2020.

"Pahit untuk ditelan tetapi tidak mengapa, terus pandang ke depan," tulisnya menerusi laman Instagram miliknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIDA NO. PLAT KERETA RM40K: "HADIAH UNTUK DIRI SENDIRI" - AIMAN TINO

Penyanyi Aiman Tino meluahkan rasa gembira apabila berjaya membida nombor plat kereta 'A1M 477' yang dikeluarkan oleh Yayasan Artis 1 Malaysia (YA1M) bernilai RM40,000.

"Alhamdulillah, saya anggap pembelian plat kereta ini sebagai hadiah untuk diri sendiri selepas penat bekerja. Walaupun harganya agak mahal, namun saya berasakan ia berbaloi untuk simpanan peribadi.

"Saya akan gunakan plat ini untuk kereta saya sendiri namun setakat ini, saya masih belum memutuskan untuk membeli kereta apa.

"Jika diikutkan kereta idaman, saya amat menggemari jenama Volkswagen," katanya yang dilimpahkan rezeki biarpun masih baru dalam industri.

Klik untuk gambar besar

Menurut Aiman, mengapa beliau tertarik untuk berhabis duit untuk memiliki nombor plat itu kerana jika dibaca dengan sekali imbas, ianya seakan menyebut namanya membuatkan beliau cuba untuk membida plat itu tahun lepas.

Biarpun agak mahal untuk seorang artis baru meningkat naik menghabiskan duit, namun jika ianya dijadikan hadiah untuk diri sendiri selepas bekerja keras selama ini rasanya tidak salah.

Apa-apapun, tahniah kami ucapkan buat Aiman dan semoga terus sukses di masa depan.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KONTRAK DITARIK BALIK - ELFIRA LOY PERCAYA REZEKI BERHIJAB

Elfira Loy menjelaskan bahawa dia tidak akan kembali membuka tudung semata-mata atas sebab kontrak kerja. Ini kerana akui Elfira bukan mudah bagi dirinya unuk mengambil keputusan nekad menutup aurat.

"Bukan mudah untuk saya menetapkan hati memilih untuk berhijab kerana pelbagai andaian dan kemungkinan bermain di benak fikiran. Apabila sudah membuat keputusan untuk bertudung, saya enggan memandang ke belakang lagi.

"Ada pihak yang menerikma keputusan saya untuk bertudung, namun ada juga yang kurang bersetuju dan menarik balik tawaran menampilkan saya sebagai duta produk. Namun ia sama sekali tidak menggugat keputusan saya untuk terus berhijab," ujarnya dipetik sebagai berkata.

Apa yang lebih menggembirakan Elfira ialah apabila penggiat industri seni tanah air dari barisan penerbit dan pengarah tidak menjadikan tudung sebagai penghalang untuk berkarya sebaliknya menerima perkara itu sebaiknya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: BH Plus

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHIERA TAK MAHU MENGAKU BERTUDUNG SEBAB MASIH TERKINJA-KINJA

Pelakon, pengacara dan penyampai radio Suria FM, Sharifah Shahirah atau lebih mesra disapa Shiera baru-baru ini telah tampil dengan imej berhijab dan ramai peminat memuji penampilannya. Shiera, 45, bagaimanapun berkata dia enggan membuat pengakuan sudah mengenakan tudung sepenuhnya kerana masih banyak lagi perkara yang perlu dipelajari sebelum membuat keputusan itu.

"Saya akui ada yang puji saya bertudung tapi saya tak mahu mengaku yang saya dah pakai tudung... lepas balik umrah kita cuba perlahan-lahan dekatkan diri dengan agama tapi tak perlulah nak kata dah pakai tudung.

"Sebabnya kita pun masih terkinja-kinja atas pentas, malu nak cakap pakai tudung nanti orang kata perangai masih tak senonoh. Lagi pun banyak tudung di rumah kita pakai sajalah, benda ada buat apa nak simpan. Alhamdulillah, keluarga dan kawan-kawan pun doakan yang baik-baik, saya cuba perlahan-lahan," katanya.

Klik untuk gambar besar

Sering memuat naik kisah harian keluarga di laman Instagram, Shiera memberitahu ada peminat mencadangkannya mewujudkan akaun Youtube. Namun dia mengakui kesibukan kerja dan menguruskan keluarga membataskannya untuk memiliki akaun peribadi di laman tersebut.

"Ada yang cadangkan saya buka Youtube dan kongsi kehidupan peribadi setiap minit sebab kelakar... tapi tak sempat lagi! Saya ni sebenarnya suka berlakon cerita-cerita lawak dan sitkom tapi tak ada tawaran, jadi share sajalah kehidupan lawak di media sosial. Sekarang ini pun banyak masa dengan anak, nak keluar sangat pun tak berapa suka sebab nak kena bawa anak, jadi kita habiskan masa bersama mereka di rumah," ujarnya.

www.myartis.com / Sumber & foto: mStar & Instagram Shiera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENAL KURANG DUA MINGGU - DA'I SYED BAKAL NIKAH DENGAN HANA ISMAIL TIDAK LAMA LAGI

"Buat masa ini saya terpaksa rahsiakan dulu (tarikh nikah). Namun, saya akan maklumkan kepada semua nanti," kata pendakwah bebas, Da'i Syed yang belum bersedia untuk berkongsi tarikh rasmi pernikahannya bersama tunangnya, pengacara TV Al-Hijrah iaitu Hana Ismail dalam waktu terdekat ini.

Menurut Syed, majlis pertunangannya dengan wanita pilihan hatinya itu berlangsung pada 23 Oktober lalu di kediaman keluarga Hana di Johor Bahru, namun baru dikongsikan pelakon Datin Seri Umie Aida di laman Instagram miliknya semalam.

"Perkenalan kami sangat singkat iaitu lebih kurang dua minggu saja. Kami bertemu dalam sebuah majlis ilmu. Sepanjang terbabit dalam majlis ilmu itu kami tidak pernah berbual cuma selalu terserempak tapi entah bagaimana saya mula jatuh cinta dan beritahu kepada kak Umie dan bertanya adakah dia sudah dimiliki.

"Kak Umie beritahu dia masih solo. Jadi, saya pun beritahu kepada ibu saya mengenai perkara ini dan Alhamdulillah ibu merestui untuk saya mendekatinya.

Klik untuk gambar besar

"Ketika sesi taaruf (berkenalan) dengan Hana yang berlangsung selama sejam, kami mula berkenalan. Kemudian Hana meminta tempoh tujuh hari untuk dia membuat keputusan dan selepas itu barulah dia mengajak keluarga saya bertemu keluarganya.

"Salah satu sebab saya izinkan kak Umie untuk berkongsi berita pertunangan saya dan Hana kerana tarikh pernikahan kami sudah semakin hampir," jelasnya.

Da'i Syed atau nama sebenarnya Syed Shah Iqmal Syed Mohammad Shaiful, dalam satu temu bual sebelum ini mendedahkan sudah bersedia untuk mendirikan rumah tangga enggan bercerita lanjut mengenai hubungan mereka.

Ketika itu, pendakwah berkenaan hanya memaklumkan majlis itu hanyalah pertemuan keluarga selepas dua minggu berkenalan rapat dengan Hana.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGANLAH DUK TELEFON... SEBAB SAYA TAKKAN JAWAB" - ERIN TAK LAYAN LELAKI 'MENGORAT' DI IG

"Saya ni seorang wanita umur 40, mak dan juga ayah kepada 8 orang ank yang saya perlu bagi segala-galanya. Sakit demam pun saya seorang je yang perlu fikir dan jaga sebab saya tak ada adik-beradik, saudara-mara, orang tua mahupun pembantu yang saya boleh harap dan minta tolong untuk saya melakukan 1,001 macam kerja dan tanggungjawab dalam hidup saya.

"Orang luar duk nampak saya ni macam best je hidup dan ramai sangat nak cuba mengenali saya. Maaf saya kena beritahu kat sini.. Tak ramai lelaki yang akan mampu dan berani pikul tanggungjawab ni. Bapa kandung pun lepas tangan ni kan pula bapa tiri. Saya dah penat sangat nak bagi respon pada yang duk DM tu.

"Maaf bukan mudah senang nak senang. Tak hadap lagi bolehlah awak-awak semua kata 'saya terima seadanya saya'. Jadi lebih baik cari anak dara atau mak janda yang kurang tanggungjawab. Saya ni Allah ciptakan untuk diberi tanggungjawab yang sangat besar bukan untuk hidup bersenang lenang dan bukan takat kena jadi ibu dan ayah malah kena jaga kebajikan ramai orang lagi.

"Takut awak semua tak kuat dan tak tahan. Hanya lelaki yang betul-betul besar keyakinan pada takdir dan rezeki Allah, kuat fizikal dan kuat mental je yang mampu dan sanggup berjalan seiring dengan saya," demikian tulis bekas isteri penceramah bebas Da'i Farhan iaitu Noorainul Naqim Mohd Radzi atau Erin, 40, yang meminta mana-mana lelaki yang mahu mendekatinya agar membatalkan niat tersebut.

Klik untuk gambar besar

Jelas Erin, tidak ramai lelaki yang mampu untuk memikul tanggungjawab sebagai suami dan ketua dalam keluarganya. Kata Erin dia juga sudah penat untuk membalas mesej-mesej daripada lelaki yang mahu mengenalinya menerusi laman sosial.

Dalam pada itu, Erin berkata, kesenangan dan kemewahan hidup yang dilaluinya sekarang memerlukan dia untuk memikul tanggungjawab besar terhadap kebajikan keluarga dan pekerja.

Katanya, hanya lelaki yang betul-betul kuat fizikal dan mental sahaja mampu menjadi pasangannya. Malah, Erin memberikan amaran agar tidak menganggunya lagi. Dia mahu lebih fokus untuk menjaga anak-anaknya biarpun sendirian. Nasihat Erin, adalah lebih baik untuk lelaki-lelaki berkenaan mencari gadis lain yang tidak punyai komitmen sepertinya.

"Maaf sesangat tak dapat nak respon pada semua. Anak sakit mak tak tidur malam, tak makan, tengok telefon pun tak sempat. Janganlah duk telefon mahu tak mahu ya... Sebab saya memang takkan jawab. Habis baterti telefon, saya nak simpan untuk kecemasan ni ye harap faham," jelasnya.

Untuk makluman, Erin berkahwin dengan Da'i Farhan atau nama sebenarnya Nik Ahmad Farhan Nik Mohamad, 30, di Makkah pada November 2019. Rumah tangga Farhan dan Erin runtuh selepas wanita itu mendakwa diceraikan pada 27 April lalu.

Erin mendakwa bekas suaminya sudah kembali rujuk dengan isteri pertama, Fatin Nurul Ain Mat Aris pada 11 Februari lalu, atas alasan tidak mampu untuk berjauhan dengan anak-anak.

Kontroversi membabitkan pasangan ini bermula apabila apabila Farhan mengumumkan sudah bernikah dengan seorang janda anak lapan di Makkah. Situasi menjadi semakin panas apabila Fatin turut membuat pengakuan sudah diceraikan Farhan menerusi WhatsApp pada 3 Disember lalu.

www.myartis.com / Sumber & foto: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAPPY BIRTHDAY - INTAN LADYANA KINI SAH 38 TAHUN

"happy birthday my lucky charm," ucap harris alif, 21, pada kekasih hatinya Intan Ladyana, 38, semperna hari lahir pelakon itu.

Untuk info, Intan lahir pada 1982 di Petaling Jaya, Selangor, tetapi dibesarkan di Kuala Lumpur dan berbintang Gemini.

Dia berdarah kacukan Melayu Siam dan merupakan penuntut dalam jurusan undang-undang di United Kingdom dan pernah menetap di Budapest, Hungary.

Selamat Hari Lahir Intan! Moga tahun ini membawa keceriaan hingga ke jinjang pelamin. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH PULA DIANUGERAH DATUK

Sempena Hari Keputeraan ke-74 Yang Dipertuan Besar Negeri Sembilan, Tuanku Mukhriz Tuanku Munawir pada Jumaat, penyanyi Aisyah antara individu yang tersenarai sebagai penerima darjah kebesaran, bintang dan pingat.

Aishah atau nama sebenarnya Wan Aishah Wan Ariffin, 57, menerima Darjah Setia Bakti Negeri Sembilan (DBNS) yang membawa gelaran Datuk. Istiadat pengurniaan darjah kebesaran Negeri Sembilan berlangsung di Istana Besar Seri Menanti di Kuala Pilah.

Aishah dijadualkan menerima pingat berkenaan dalamn satu majlis berasingan pada 22 Januari depan. Selain itu, Panglima Tentera Darat, Tan Sri Zamrose Mohd Zain mendahului senarai seramai 410 penerima anugerah kebesaran lain.

Klik untuk gambar besar

Antara nama lain yang turut dikurniakan DBNS adalah Ahli Dewan Negara Senator Dr Ahmad Azam Hamzah, Pengarah Urusan & Rakan Operasi McDonalds Malaysia, Azmir Jaafar dan Pakar Perunding Kardiologi Dr. Asri Abdullah Ramaiah.

Penyanyi yang popular dengan lagu 'Janji Manismu' ini juga merupakan anak kelahiran negeri tersebut. Ketika aktif dalam dunia politik sekitar tahun 2013, Aishah pernah bertanding di Parlimen Jempol, Negeri Sembilan mewakili parti PAS.

Nama Aishah mula terukir sebagai penyanyi pada awal tahun 1980-an bersama Aishah and The Fab Club. Pemenang Anugerah Juara Lagu kelima (AJL5) pada tahun 1990 ini juga pernah bergelar juara Gegar Vaganza musim keempat pada tahun 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALTIMET: "SEMUA LAGU MASUK, BUATLAH AJL SEMINGGU... MASIH ADA YANG TAK PUAS HATI"

Sebelum ini keputusan lagu yang layak bersaing pada Anugerah Juara Lagu (AJL) Ke-35 menjadi perbualan hangat dalam media sosial, sejak beberapa minggu lalu. Penyanyi Altimet, 42, tidak terkejut menyedari keputusan tersebut.

Baginya, kontroversi keputusan program pencarian lagu terbaik itu termasuk finalis yang didakwa netizen luar jangkaan, timbul setiap tahun. Dengan nada bergurau, Altimet berkata, tiada jalan penyelesaian untuk isu berkenaan, melainkan semua lagu bertanding dalam AJL.

"Di Malaysia, boleh dikatakan ada 1,000 lagu dicipta dalam tempoh setahun, jadi semua lagu masuk AJL. Buatlah AJL selama seminggu. Kemudian, apabila diumumkan pemenang, masih ada yang tidak berpuas hati kerana ia adalah atas budi bicara juri.

"Ini lumrah pertandingan, apatah lagi ia membabitkan juri profesional. Kita kena terima. Dalam pertandingan, ada menang dan kalah. Jika takut atau risau kalah, jangan masuk gelanggang, pertandingan atau perlawanan," katanya.

Klik untuk gambar besar

Altimet berkata, netizen tidak patut mempersoalkan kenapa penyanyi tertentu mempertaruhkan banyak lagu di pentas akhir. Altimet turut menegaskan AJL adalah program pertandingan yang mencari karya terbaik.

"Ini kerana penyanyi terbabit banyak mengeluarkan lagu, tidak seperti penyanyi lain yang menunda pengeluaran single berikutan COVID-19. Jadi, tidak perlulah mempersoalkannya.

"Ini bukan pertandingan persembahan, ini pertandingan penulisan lagu. Dari situ, datanglah salah faham kerana netizen ingat pertandingan populariti, ini bukan Anugerah Bintang Popular BH (ABPBH).

"Sebab itulah, ada tiga pemenang, juara lagu, tempat kedua dan tempat ketiga. Kemudiannya, hadiah sampingan, Vokal Terbaik dan Persembahan Terbaik," ujar Altimet atau nama sebenar, Syed Ahmad Syed Abdul Rahman Alhadad .

Sebagai penyanyi yang pernah membawa pulang trofi Persembahan Terbaik pada AJL32 menerusi lagu Amboi, Altimet menambah, setiap individu ada pendapat sendiri, begitu juga dirinya.

"Tekaan dalam AJL kali ini, lima sahaja yang betul. Memang saya sudah jangka sebab tahun ini agak luar biasa disebabkan pandemik COVID-19. Jika tanya pendapat saya, lagu Too Phat patut masuk AJL, mungkin ada orang tak setuju.

"Tetapi daripada segi penulisan lagu hip hop, lagu mereka tidak sertai AJL adalah suatu perkara yang tidak adil. Sekurang-kurangnya, satu lagu Ahli Fiqir masuk AJL, tetapi tidak," tuturnya.

www.myartis.com / Sumber & foto: Berita Harian & Instagram Altimet

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESAL FOTO DISALAH GUNA - KHAI, ROSMA BUAT LAPORAN POLIS & KPDNKK

Mengakui kesal apabila ada pihak yang mengambil kesempatan menggunakan foto mereka untuk melakukan perniagaan tanpa kebenaran, Khai AF dan isterinya, Rosma AF menerusi entri di Instagram (IG), menjelaskan sudah mengambil tindakan undang-undang terhadap pihak terbabit.

"Amaran keras kepada yang menjaja muka kami untuk kepentingan bisnes mereka. Banyak sangat aduan kami terima, penat dah berdiam diri. Ini kerana melibatkan reputasi bisnes & diri kami juga.

Sebelum beli pastikan produk itu daripada kami yang ada sticker hologram. Produk kami  dalam bentuk serbuk bukan pil. Jangan tersalah beli? sebarangan akibat kami tidak tanggung.

Klik untuk gambar besar

"Semoga dipermudahkan. InsyaAllah.  Amin. Done report polis & Kementerian perdagangan dalam negeri, koperasi dan kepenggunaan (KPDNKK).

Esok report SHOPEE & Suruhanjaya Komunikasi dan Multimedia (SKMM) pula. Kali ini kami all out habis-habisan. Tunggu," tulisnya.

Rata-rata bersetuju dengan tindakan yang dilakukan oleh Khai dan ada juga mengakui pernah memberi produk salah kerana penjual menggunakan gambar mereka.

www.myartis.com / Sumber: Astro Gempak & Instagram @khai_rosma

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH, EZAD LAZIM DIKURNIA BAYI PEREMPUAN

Penyanyi, Ezad Lazim, 34, akhirnya menjadi seorang bapa kelmarin apabila isterinya Nor Azeana Ramli, 34, selamat melahirkan seorang bayi perempuan. Bagaimanapun, Nor Azeana terpaksa dibedah untuk melahirkan bayi pertamanya itu di Hospital Ampang, Selangor.

"Doktor menjangkakan isteri saya bakal melahirkan anak pada hujung tahun ini. Justeru isteri saya yang bekerja sebagai pengurus jualan sebuah hotel di Ampang merancang untuk melahirkan anak di sebuah hospital swasta di Taman Melawati, Hulu Klang.

"Bagaimanapun disebabkan berdepan masalah, Zeana segera dikejarkan ke sana baru-baru ini. Namun, hospital swasta ini merujuk kesnya ke Hospital Kuala Lumpur untuk tindakan lanjut. Namun, sekali lagi dia dipindahkan pula ke Hospital Ampang kerana tinggal di kawasan itu," ujar Ezad pada media.

Untuk info, kandungan Zeana berusia lapan bulan tiga hari ketika anaknya dilahirkan. Beratnya hanya 1.7 kilogram dan sekarang anak mereka ditempatkan di bawah kawalan rapi doktor. Namun, Ezad tetap bersyukur kerana keadaan bayinya stabil.

Tahniah buat Ezad.


KURANG BERMAYA - MAK JAH DIMASUKKAN KE HOSPITAL AKIBAT PARAS DIABETES YANG TINGGI

Akibat paras diabetes yang tinggi, pelakon Maimunah Ahmad, 73, atau lebih dikenali sebagai Mak Jah telah dimasukkan ke Hospital Ampang Khamis lalu.

Presiden Persatuan Kebajikan Artis Veteran Malaysia (PKAVM), Tukiman Radion berkata, Mak Jah dibawa oleh anaknya selepas mendapati keadaan ibunya yang kurang bermaya.

"Selepas menerima rawatan keadaannya semakin baik berbanding sebelumnya. Bacaan paras diabetes juga dah turun. Bagaimanapun dia masih ditahan di hospital dan belum dibenarkan keluar oleh doktor kerana bacaan paras gula yang turun naik," jelasnya yang dipetik sebagai kepada Harian Metro.

Tukiman bersama Amran Nasarudin (Timbalan Presiden PKAVM), Norlidyawati Shabullah (AJK) dan Chef Yang Jamil (SU) sempat meluangkan masa melawat Mak Jah semalam. Kata Tukiman, dia memantau perkembangan Mak Jah dan berkongsi dalam kumpulan WhatsApp ahli PKAVM.

"Alhamdulillah ...dia dalam keadaan sedar dan boleh berbual dengan kami. PKAVM juga bagi sedikit sumbangan berbentuk kewangan dan sokongan moral. Ia perlu supaya dia rasa tenang dan tahu ada yang ambil berat terhadapnya.

"Semoga dia cepat sembuh. Dia ahli yang aktif dan sering terbabit dengan program anjuran kami. Saya beritahu ahli agar mohon Allah sembuhkan Mak Jah. Itu adalah semangat sebagai menghormati senior seperti dia.

"Sebagai Presiden, saya memohon jasa baik badan kerajaan dan ahli korporat serta individu yang berkemampuan untuk memberi sumbangan kepada PKAVM. Semoga dengan sumbangan terbabit dapatlah kami membantu ahli yang memerlukan bantuan," katanya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN KAPTEN AZRIN BERHUBUNG MADU KING COCO KENA CERAI

"Saya mengesahkan kami berdua sudah pun bercerai pada awal bulan Oktober 2018. Saya tak pernah berniat untuk menceraikan bekas isteri saya.

"Kami berbincang dengan keluarga dan ibu saya akhirnya saya bersetuju untuk Nor Azura memfaikan kes perceraian ini. Mungkin disebabkan kekhilafan saya dalam menjalankan tanggungjawab sebagai seorang suami.

"Kami berpisah cara baik dan sehingga kini masih berkomunikasi demi anak-anak. Saya akui sampai sini sahaja jodoh kami berdua," kata suami kepada Instafamous King Coco, Kapten Azrin yang mendedahkan telah menceraikan isteri pertamanya, Nor Azura Usman pada Oktober 2018.

Jelas Azrin, keputusan untuk berpisah itu dibuat hasil persetujuan bersama dan selepas berbincang dengan keluarga masing-masing.

Klik untuk gambar besar

Status madu King Coco atau nama sebenarnya Mashaira Ismail mula menjadi perhatian apabila bekas isteri Ude Wahid, Intan Saleh memuat naik gambar bersama berserta kata-kata semangat baru-baru ini.

Menerusi keterangan bio Instagram Nor Azura pula, wanita itu telah meletakkan status 'single mom' hingga mencetuskan teka-teki hubungan rumah tangganya dengan Azrin.

Hasil perkahwinan Nor Azura dan Azrin, pasangan itu dikurniakan tiga cahaya mata. Manakala, King Coco dan Azrin memiliki seorang anak, Putra Kyle Mateen yang kini berusia setahun.

www.myartis.com / Sumber: Astro Gempak & Nona

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - MAJLIS NIKAH IRMA DAN REDZA

Gambar-gambar majlis persandingan Irma Hasmie dan Redza Syah yang berlangsung semalam (1 Julai 2012). Pertemuan Irma dan Redza bermula ketika mereka sama-sama melakukan umrah tidak lama dulu.

Untuk info, Ustaz Don telah membacakan doa dalam majlis tersebut sekaligus menjadikan ia sebagai majlis berbeza berbanding yang lain. Tahniah buat Irma dan Redza. Inilah yang dikatakan, kalau sudah jodoh... tak ke mana..!

Klik untuk imej besar...


AL-FATIHAH - IBU ANGKAT LINDA HASHIM DIJEMPUT ILAHI

Takziah kami ucapkan kepada pelakon Linda Hashim atas kehilangan ibu angkatnya, Rahimah Hashim, 50-an yang meninggal dunia awal pagi semalam. Berita duka tersebut dikongsikan isteri kepada pelakon Beego ini menerusi laman Instagram miliknya.

"Tak terkata bila dapat tahu ibu (ibu angkat) yang saya memang sangat-sangat rindu pergi ke negeri abadi pada Jumaat hari yang mulia ini. Ibu pernah minta saya doakan dia ketika saya pergi umrah dulu supaya dia diberikan kesihatan yang baik, panjang umur dan kalau Allah nak ambil dia, ambillah hari Jumaat.

"Allahuakbar ibu, Allah makbul permintaan ibu. Tenanglah ibu di sana sebagai bidadari syurga. Linda sayang ibu. Semoga ayah dan semua keluarga terus kuat," tulisnya.

Linda ketika dihubungi berkata, dia terkilan kerana sudah lama tidak bertemu ibu angkatnya di Banting, Selangor sejak Perintah Kawalan Pergerakan (PKP) pertama tahun lalu.

Klik untuk gambar besar

"Saya tiada emak, jadi ibu yang menggantikan tempat emak saya sejak berbelas tahun lalu. Bahkan ketika saya kali pertama bertemu keluarga Beego (suami) di Johor, ibu yang temankan. Semua mak cik saya tinggal jauh, jadi saya bergantung kasih dan harap dengan ibu.

"Apa-apa saya minta tolong dia temankan termasuk ke mana-mana. Dia akan ambil dan hantar. Memang kami rapat. Tapi, disebabkan PKP kami tak dapat jumpa. Bukan dia saja, ayah kandung saya di Jelebu, Negeri Sembilan pun saya tak dapat jumpa," katanya.

Linda berkata, dia diberitahu Rahimah mengalami demam biasa kelmarin dan lemah tubuh badan: "Ayah (suami ibu angkat) bawa ke klinik untuk ambil ubat. Doktor kata kadar oksigen dan darah semakin merosot, namun apabila buat ujian swab RTK Covid-19, keputusannya negatif.

"Memandangkan ibu ada kencing manis dan ambil insulin, doktor minta dia dirujuk dan ditahan di hospital. Di sana ibu dua kali buat ujian swab RTK dan keadaannya tetap negatif. Pada sebelah malam keadaannya makin teruk. Oksigen dan tekanan darah merosot dan dia akhirnya menghembuskan nafas terakhir pada jam 1 pagi," jelasnya.

Linda berkata, sepanjang mengenali ibu, wanita itu sangat baik, lemah lembut dan tak pernah marah. Linda mengakui, ibu dan suaminya sayangkan mereka sekeluarga, manakala dia pula menganggap anak-anak ibu seperti adik-beradiknya.

"Cakap pun baik-baik. Saya sayang dia dan suaminya. Kalau pergi ke rumahnya dia sediakan macam-macam. Dia adalah tempat saya mengadu masalah dan menangis. Ketika saya mengandung anak pertama, dia hadiahkan gelang emas untuk bayi padahal dia bukan orang senang dan hanya bekerja sebagai pengawal keselamatan.

"Waktu nak buat umrah pada 2012, saya mesej dia minta doakan keselamatan perjalanan saya. Kemudian saya tanya dia nak saya doakan apa? Dia minta doakan kesihatan dan kesejahteraannya. Tapi, kalau Allah nak ambil dia, ambillah hari Jumaat. Tak sangka permintaan itu jadi kenyataan. Saya pula memang buat seperti yang dipesan. Semua yang titip doa menerusi saya, pasti saya akan buat," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'THROWBACK' UNDANG KEMARAHAN - INTAN LIANA LUAH RASA BENGANG

"Suka hati nak letak gambar throwback ke apa ke... apa masalah sis? Aku nak letak gambar kenangan aku bersalin suami dulu teman pun boleh la. Gambar kahwin aku pun boleh la... Apa masalahnya???.

"Hhahaha nak cakap aku tak move on...!! Nak gelak.. Aku lagi nak gelak perangai kau... Nak bukti.. Banyak alaaaaaa.... Huh aku dah geram aku dah meroyan niii..

"Agak-agak ok tak kalau aku keluarkan semua yang kau kata aku sis????" antara kata-kata Intan Liana Saleh menerusi Insta Stories.

Bekas isteri kepada Ude Wahid itu berang apabila ada individu yang kurang senang apabila dia memuatnaik foto kenangan bekas suaminya itu bersama anak-anak mereka di laman sosial Instagram miliknya pada malam Isnin.

Klik untuk gambar besar

Intan berkata, tindakan itu bukan suatu perkara yang salah kerana ia hanya sekadar gambar kenangan ketika dia masih menjadi isteri kepada Ude atau Muhammad Radzi Abdul Wahid.

Intan memuatnaik foto Ude bersama anak-anaknya dengan kapsyen bahawa lelaki itu adalah bapa kepada anak-anak berkenaan.

"Tb (throwback) je pun bukan tibai (rampas) laki (suami) orang sah-sah bapa anak-anak aku juga. Sorry terkasar bahasa sikit," ujarnya.

Rata-rata netizen menyokong tindakan Intan yang menganggap wanita itu akhirnya berani bersuara.

Dalam pada itu, Intan berkata, dia berdiam selama ini adalah atas pilihannya dan bukan kerana termakan budi mana-mana pihak.

"Konon cakap selama ni aku tak berani bersuara... aku diam sebab banyak makan budi ko... Excuse meeeeeee!!!! nak aku bersuara ke???,"tulisnya.

Tambah Intan dia juga bersedia untuk bertemu individu yang dimaksudkan itu jika ada perkara yang masih tidak selesai.

Katanya, dia tidak mahu lagi mendengar tentang perkara buruk yang hanya mengundang fitnah semata-mata.

Awal tahun ini, nama Intan menjadi perhatian apabila perkahwinan kedua Ude dengan aktres Izreen Azminda terbongkar.

Bagaimanapun Ude menceraikannya dengan talak satu pada 22 Mac lalu selepas lima tahun mendirikan rumah tangga.

Mereka dikurniakan dua anak lelaki iaitu Arish Muqri, 3, dan Ariq Muqri, 1 tahun, manakala Ude dan Izreen berkahwin secara rahsia pada 8 Ogos tahun lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BEKAS PEMANDU GAGAL MOHON MAAF - CHE TA NEKAD AMBIL TINDAKAN TEGAS

Selepas bekas pemandu peribadinya itu gagal tampil membuat permohonan maaf seperti dituntutnya dalam satu sidang akhbar khas yang diadakan pada Jumaat lepas, pelakon dan usahawan Rozita Che Wan nekad mengambil tindakan undang-undang terhadap lelaki berkenaan.

Dalam sidang akhbar yang diadakan Jumaat lalu, Rozita atau mesra disapa Che Ta, 46, memberi tempoh sehingga pukul 6 petang pada hari tersebut kepada Muhammad Riduan Mohamad Mizol untuk membuat permohonan maaf berikutan tindakannya menabur fitnah berkaitan isu pembayaran gaji yang ditimbulkan dalam laman sosialnya sejak dua minggu lalu.

Sebelum ini, pelakon drama 'Kiah Pekasam' itu sudah menghantar notis tuntutan bertarikh 11 Mac kepada Muhammad Riduan, 21, yang mengandungi beberapa tuntutan antaranya, meminta lelaki itu menghentikan perbuatan fitnah dan memadam sebarang gambar atau kenyataan berunsur fitnah.

Dalam tempoh 48 jam selepas notis itu diberi, Muhammad Riduan diminta membuat jaminan dan aku janji bertulis bahawa tidak akan mengulangi penerbitan atau kenyataan fitnah yang serupa, selain membuat permohonan maaf dalam laman sosial.

Klik untuk gambar besar

Riduan juga diminta hadir ke sidang akhbar berkenaan untuk membuat permohonan maaf secara terbuka. Malangnya dia gagal memunculkan diri. Jelas Che Ta, pihaknya memberi peluang terakhir kepada Riduan untuk tampil membuat permohonan maaf kerana mahu isu tersebut diselesaikan dengan cara baik.

"Saya tidak teragak-agak mengambil tindakan undang-undang terhadapnya. Negara kita ada banyak jenis undang-undang tetapi saya dan peguam dari CSQ Law Advocates & Solicitors sudah berbincang untuk membuat tuntutan sivil. Tuntutan tersebut akan dilakukan pada hari Isnin depan.

"Saya akui berasa kecewa, sedih, tertekan dan malu apabila membaca komen netizen dalam laman sosial yang kebanyakannya mencaci saya, sedangkan mereka tidak tahu kebenaran. Kontroversi ini adalah yang paling teruk pernah terjadi kepada saya.

"Bukan sahaja menjejaskan nama dan reputasi, malah turut memberi impak pada perniagaan yang diusahakan. Dia perlu ingat, tindakan yang dilakukannya ini bukan sahaja memberi kesan terhadap saya seorang, tetapi juga kepada pekerja lain," jelasnya.

www.myartis.com / Sumber & foto: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKIAN LAMA - IFA BAWA KELUARGA BERCUTI DI LONDON, PARIS & DUBAI

Penyanyi Ifa Raziah, 43, memberitahu kali ini dia membawa keluarganya untuk menikmati percutian hujung tahun di London, England selepas kira-kira 20 tahun tidak bercuti ke benua berkenaan.

Dijangka tiba di kota terbabit pada Hari Krismas, Ifa juga akan terbang ke Paris, Perancis dan Dubai, Emiriah Arab Bersatu.

"Kali terakhir saya menjejakkan kaki di London dan Paris sekitar 1998. Malah, saya juga pernah tinggal setahun di London. Asalnya kami ingin ke destinasi lain. Namun, kebetulan ada promosi tiket murah, jadi bolehlah kami sekeluarga menikmati percutian musim sejuk di sana.

"Saya dan keluarga akan berada di London hingga sambutan Tahun Baharu 2019. Kemudian, kami terbang ke Paris selama empat hari, diikuti Dubai sebelum kembali ke Malaysia," katanya.

Klik untuk gambar besar

Menurut Ifa yang juga seorang pengacara, pelakon dan usahawan produk kesihatan Solid Molid, sudah agak lama dirinya tidak mengembara jauh untuk bercuti.

"Selalunya, paling jauh pun kami ke Singapura. Manakala empat tahun lalu, saya ke Hong Kong. Anak saya sendiri secara sinis meminta untuk bercuti di tempat yang agak jauh, kali ini.

"Pada masa sama, dapat juga menyambut hari lahir ke-19 puteri saya, Sharifah Umairah, pada 29 Disember ini," tuturnya.

Sementara itu dalam perkembangan lain, Ifa memaklumkan terpaksa menunda perancangan untuk merakamkan lagu ciptaan Ressa Herlambang berikutan kesibukan komposer Indonesia itu.

Katanya, dia sepatutnya sudah pun berada di Jakarta, ketika ini, bagi mengadakan perbincangan berhubung penghasilan lagu baharunya dengan penyanyi dan pencipta terbabit.

"Begitupun, Ressa nampaknya agak sibuk buat waktu ini, jadi perancangan untuk merakamkan lagu ciptaannya ditunda ke tahun depan. Justeru, waktu yang ada ini membolehkan saya membuat perancangan saat akhir untuk bercuti bersama keluarga ke Eropah.

"Selepas pulang daripada percutian nanti, saya akan ke Indonesia semula untuk berbincang dengannya," ujarnya yang sebelum ini mendedahkan perancangannya merakamkan karya ciptaan komposer berkenaan yang terdahulu menghasilkan lagu untuk usahawan kontroversi, Safiey Ilias, berjudul 'Syinta Gila'.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MEMOHON MAAF KEPADA SEMUA RAKAN-RAKAN DALAM SENARIO TERUTAMANYA ABANG LAN PET PET" - YASSIN

Sebelum ini, timbul persoalan apabila Mazlan Ahmad atau lebih dikenali sebagai Lan Pet Pet seperti 'merajuk' apabila tidak membintangi filem terbaru Senario berjudul 'Jaga-Jaga Senariounion' arahan Aziz M Osman pada Disember lalu. Malah dia juga tidak memberi respon apabila ditanya berkenaan perkara ini dengan alasan terlalu sibuk.

Menurut pelakon dan pelawak popular, Yassin Yahya, sehingga kini mereka tidak tahu apa punca yang berlaku, namun beranggapan Lan terlalu sibuk dengan karier baharunya selain sibuk dengan urusan perniagaan.

"Saya ambil kesempatan dalam bulan Ramadhan yang mulia ini untuk memohon ampun dan maaf kepada semua rakan-rakan dalam Senario terutamanya abang Lan (Mazlan) Pet Pet. Semoga Allah bukakan pintu hati dia agar dapat sama-sama kembali walau tak banyak atau sekali dua untuk terbabit dalam program Senariounion akan datang. Saya percaya dengan kesabaran kami, dia akan terbuka hati untuk bersama kami semula nanti.

Klik untuk gambar besar

"Kalau berjumpa sebenarnya okey sahaja. Saya pun dah selidik dan siasat sendiri perkara ini. Kami sentiasa ajak dia untuk turut serta sejak dari konsert di RTM sebelum ini. Apa sahaja pun akan ajak. Tapi kami tak boleh tunggu dia kerana kena dengar suara majoriti dalam pasukan. Senariounion tetap kena gerak tanpa dia.

"Insya-Allah akan datang harapnya dia ada," kata Yassin yang mengulas perkembangan terbaru mereka bersama Lan, selain berkata, sebelum ini Lan juga sesekali mencelah dalam program Sembang Santai Senariounion di YouTube kendalian mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LEBIH BAIK SAYA RAHSIAKAN HUBUNGAN BAHARU INI" - ZARA ZYA NAFI SERIK

Pelakon Zara Zya kini dilihat lebih berhati-hati dalam berkongsi kisah bahagia hubungannya dengan jejaka yang baru dikenali beberapa bulan lalu, selepas pernah mengalami kegagalan cinta. Bagi Zara atau nama sebenarnya Zainurul Razia Mohd Zainuddin, 34, cukuplah sekadar peminat mengetahui dia kini sudah berpunya, namun untuk berkongsi lebih lanjut mengenai hubungan istimewa itu bukanlah waktu yang sesuai.

"Apa yang saya boleh cakap memang sedang mengenali seseorang tapi untuk bercerita mengenai hal lain seperti perkahwinan biarlah ia menjadi rahsia... sebabnya sekarang saya nak fokus bisnes dahulu. Saya tak nak jadi macam dulu-dulu, jadi lebih baik saya rahsiakan hubungan baharu ini... bukan serik tapi sekarang ini saya rasa lebih selesa begini.

"Kita rileks dulu, janji orang tahu kita dah ada (kekasih). Sejujurnya, sekarang ini bayangan nak kahwin pun belum ada, kalau dah sedia nak kahwin kami akan terus buat, bukan nak sembunyi cuma itulah sekarang tak berani lagi nak cakap," katanya.

Klik untuk gambar besar

Pada April lalu, Zara mengakui dia sedang bahagia bersama insan tersayang apabila menulis kapsyen romantis di Instagram. Zara bagaimanapun berkata, terlalu awal untuknya mendedahkan identiti lelaki tersebut kerana mereka masih dalam proses perkenalan.

Pelakon drama 'Seadanya Aku' ini pernah mengikat tali pertunangan dengan pelakon Hafreez Adam pada Oktober tahun lalu, namun hanya bertahan selama tiga bulan. Bercakap mengenai pembukaan restoran baharu miliknya itu, Zara memberitahu teman lelakinya memberikan sokongan penuh dan memintanya kuatkan diri menempuh cabaran sebagai ahli perniagaan.

"Dia sangat menyokong dan memberikan nasihat serta tunjuk ajar dalam bidang ini... antara pesanannya, jangan mudah putus asa dan kalau ada yang mencela atau cuba menjatuhkan, abaikan sahaja! Malah, dia turut menyokong karier saya sebagai pelakon... walaupun dia tiada kaitan dalam bidang seni, namun dia terbuka dengan banyak perkara. Alhamdulillah saya dikelilingi ramai individu yang selalu memberi sokongan dan sentiasa berada di belakang ketika kita memerlukan," ujarnya.

www.myartis.com / Sumber & foto: mStar & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::